Reforma javne uprave - Progovori o pregovorima\nKad je u pitanju reforma državne uprave ona ima svoj kolosek koji Evropska unija posebno prati i o kom posebno izveštava u okviru Godišnjeg izveštaja o Srbiji. Evropska komisija od 2015. godine ocenjuje da je u domenu reforme državne uprave Srbija umereno napredna (ocena 3 na skali od 1 do 5) u spremnosti za članstvo.\nGlavne preporuke EK u Godišnjem izveštaju o napretku u domenu reforme državne uprave (uključujući reformu javnih finansija) su sledeće. Srbija treba da:\nŠto se tiče upravljanja ljudskim resursima, obezbedi pokretanje procedure zapošljavanja za sve položaje kako bi se smanjio prekomeran broj izvšilaca dužnosti i dobilo dovoljno resursa za efikasne procese zapošljavanja koje su zasnovane na zaslugama. EK je ocenila 2021. da u ovom segmentu nije bilo napretka u smanjenu prevelikog broja vršilaca dužnosti;\nŠto se tiče razvoja i koordinacije politika, obezbedi snažnu ulogu Sekretarijata za javne politike u vezi kontrole kvaliteta kako bi time omogućila efikasnu primenu Zakona o planskom sistemu. Još uvek ne postoji mehamizam za proveru da li su komentari Sekretarijata uključeni u konačne nacrte zakona i dokumente politika podnetih na odobrenje Vladi;\nKada je u pitanju javno finansijsko upravljanje, uspostavi jedinstveni sveobuhvatan i transparentan sistem za planiranje i upravljanje kapitalnim investicijama. Ovu preporuku za razvoj jedinstvenog mehanizma za prioritizaciju svih investicija bez obzira na izvor i vrstu finansiranja tek treba rešavati.\nSve preporuke su ponovljene iz Izveštaja za 2020. godinu, a postoji hitna potreba za rešavanjem svih ovih nedostataka.\nU Srbiji Reforma javne uprave ima svoj strateški okvir – Strategiju reforme javne uprave i Akcioni plan. Strategijom reforme javne uprave, donetom 2014. godine (dopunjenom 2018. godine), proširen je obuhvat, i sa ranije reforme koja se odnosila samo na državnu upravu, aktivnosti se sada odnose i na javnu upravu (izuzimajući javna preduzeća). Reformske promene se odnose na sistem koji obuhvata oko 500.000 zaposlenih. Godine 2021. doneta je nova Strategija reforme javne uprave za period 2021-2030. godine. Zajedno sa strategijom je donet i Akcioni plan za period 2021-2025. Ovim dokumentima Srbija sprovodi svoj plan, a na osnovu njih Evropska unija ocenjuje uspeh sprovedene reforme.\nU okiru reforme državne uprave, posebno mesto zauzima reforma upravljanja javnim finansijama (eng. Public financial management - PFM). Vlada Srbije je juna 2021. godine usvojila Program reforme upravljanja javnim finansijama za period 2021-2025, koji je zamenio prethodni program usvojen za period 2016-2020. Program reforme upravljanja javnim finansijama je glavni referentni dokument za reforme za period 2021-2025. u ovoj oblasti, kako bi se ojačao pravni, strateški i institucionalni okvir za upravljanje javnim finansijama u skladu sa standardima EU i međunarodnim standardima.


FMUP donirao zaštitne maske Zavodu za zdravstvenu zaštitu MUP-a KS – Zavod MUP-a KS\n09. 04. 2020. by Zavod MUP-a KS Obavještenja\nPomoć u suzbijanju zaraze\nFederalno ministarstvo unutrašnjih poslove doniralo je 380 posebnih višekratnih zaštitnih maski Zavodu za zdravstvenu zaštitu zaposlenika MUP-a Kantona Sarajevo.\nFederalni ministar unutrašnjih poslova Aljoša Čampara odlučio je da ih bez naknade dodijeli ovom Zavodu, a nabavljene su u saradnji s firmom iz Tešnja, što je još jedan doprinos u nizu Federalnog ministarstva unutrašnjih poslova u suzbijanju širenja koronavirusa (COVID-19).\nPripadnici Ministarstava svakodnevno su izloženi povećanoj mogućnosti zaraze koronavirusom, kao i osoblje Zavoda, koje se brine o njihovom zdravlju te je veoma važno da ne oskudijevaju u opskrbi osnovnom opremom za rad.\nPrilikom preuzimanja donacije predstavnici Zavoda iskoristili su priliku i Ministarstvu uručili veći broj primjeraka priručnika “Koronavirus, informator i savjetnik za policijske službenike“, saopćeno je iz FMUP-a.\n14. 04. 2021. Obavještenja\nUčešće naših zaposlenika\tPredstavnici J.U. Zavod za zdravstvenu zaštitu zaposlenika Ministarstva unutrašnjih poslova Kantona Sarajevo su imali čast učestvovati na stručnom webinaru u organizaciji...


UNIQA osiguranje potvrdilo petu poziciju na tržištu osiguranja - Bizlife.rs\nUNIQA osiguranje potvrdilo petu poziciju na tržištu osiguranja\n14:20 Beograd, 07/05/2019\nUNIQA osiguranje je, prema izveštaju Narodne banke Srbije, sa učešćem od 5,91% u 2018. godini potvrdilo stabilnu petu poziciju na tržištu Srbije.\nRezultati poslovanja obe kompanije – UNIQA životno i UNIQA neživotno osiguranje pokazali su da je ukupna premija u prethodnoj godini iznosila 5,90 milijardi dinara. To znači da je sa skokom od 8,1% u odnosu na 2017. kompanija zabeležila veći rast od rasta tržišta osiguranja, koji je iznosio 7,3%. UNIQA je u prethodnoj godini u obe kompanije ostvarila ukupno 308 miliona dinara dobiti, saopšteno je iz ove osiguravajuće kuće.\n„UNIQA nastavlja strategiju rasta usmerenu na dobrovoljna osiguranja i poboljšanje servisa i usluge ka klijentima. Iz tog razloga, ulaganjem u nove tehnologije i proizvode zabeležen je rekordan rast onlajn prodaje za više od 60% i napredak u svim vrstama osiguranja. Najznačajniji rast ostvaren je u prodaji putnog osiguranja sa kojim je putovalo više od 300.000 građana Srbije i dupliranje prodaje domaćinstva u poslednja dva meseca prethodne godine“, kažu u kompaniji i dodaju:\n„Oslanjajući se na inovacije i superioran servis po kojima je prepoznatljiva, UNIQA je u 2018. godini još jednom potvrdila da zasluženo nosi titulu lidera u kvalitetu usluga. U prethodnoj godini prva i jedina na tržištu obezbedila je besplatan Viber broj korisnicima putnog osiguranja, online plaćanje rata osiguranja, kao i Video- procenu šteta. Pored putnog, omogućena je i online prodaja osiguranja domaćinstva, kao i Pomoći na putu. Prodajna mreža Kompanije je dodatno proširena i kroz nju se sada granaju 43 poslovnice, šest generalnih agencija i 15 mobilnih kancelarija širom Srbije.“\nRezultati poslovanja u prethodnoj godini, pokazuju da su planovi ispunjeni, kako na nivou profitabilnosti, tako i na nivou svih relevantnih racija uspešnog poslovanja. UNIQA osiguranje u 2019. nastavlja strategiju organskog rasta u profitabilnim segmentima, čime se obezbeđuje dugoročna stabilnost, navodi se u saopštenju.\nosiguranje uniqa osiguranje


Transfer 1 ili više embriona? - Link4med\nBez obzira na sve učestaliju praksu transfera 2 ili više embriona u našim IVF klinikama, međunarodna medicinska struka veruje da je bolje i sigurnije imati trudnoću sa samo jednom bebom. Ukoliko imamo blizanačku ili višeplodnu trudnoću, imamo više mogućnosti da nam se dese problemi poput hipertenzije i dijabetesa u trudnoći ili prevremenog porođaja. Stoga verujemo da je najbolje izvršiti transfer pojedinačnih embriona ukoliko pacijentkinja ima embrione visokog kvaliteta.\nZašto samo 1 embrion?\nTransfer više embriona nije ništa drugo nego skraćenje do vremena koje je potrebno da se trudnoća desi – očigledno uz vrlo osnovan rizik da će to biti blizanačka ili višeplodna trudnoća. Uloga lekara nije samo da pomogne pacijentkinji da zatrudni po bilo koju cenu. Lekari se moraju usresrediti na maksimiziranje šansi za dobijanje zdravih beba, a najlakši način za to je jednoplodna trudnoća. To je razlog zašto se savetuju pojedinačni transferi embriona u svim ciklusima sa doniranim jajnim ćelijama u kojima će kvalitet embriona biti dobar i u svim ciklusima IVF-a sa sopstvenim jajnim ćelijama u kojima prenosimo genetski normalne embrione pacijentima koji su radili pre-implantacijski genetski skrining (PGS ili PGD).\nEmbrioni ne komuniciraju jedni sa drugima kada ih prenosimo zajedno u matericu: ne pomažu jedni drugima, ne smetaju jedni drugima. To znači da ako prebacite dva embriona, imaćete veću verovatnoću da se trudnoća realizuje u tom transferu – ali ukupna stopa uspeha trudnoće ciklusa, takozvana „kumulativna stopa trudnoće“, biće potpuno ista. Jedini nedostatak prenosa jednog embriona svaki put je taj što će vam možda trebati više pokušaja i vremena da dostignete taj ukupni stepen trudnoće. Stoga se moraju vrlo dobro izbalansirati rizici povezane sa transferom dva embriona i preporučiti transfer jednog embriona kad god je to moguće.\nKoji su rizici transfera više embriona?\nDanas postoji globalna, međunarodna tendencija transfera jednog jedinog embriona. Naročito kada embrione prenosimo u fazi blastociste, kvalitet embriona je obično dobar. Stoga je i verovatnoća za trudnoću dobra. Mnogo je veći rizik od preeklampsije, gestacijskog dijabetesa, prevremenog porođaja i drugih akušerskih komplikacija tokom višeplodne trudnoće.\nZahvaljujući naprednim tehnikama zamrzavanja genetskog materijala danas metodom vitrifikacije, te vrlo visokim procentima uspešnosti embrio transfera zamrznutih embriona u odnosu na sveži embrio transfer, najbolja opcija je embrione zamrznuti i koristiti u drugom pokušaju transfera zamrznutih embriona.\nPostoje neki konkretni slučajevi u kojima bismo mogli razmotriti transfer dva embriona, posebno u slučajevima kada smo imali nekoliko loših transfera pre ili kada znamo da kvalitet embriona nije najbolji. Ali generalno, kako bi se umanjio rizik od komplikacija tokom trudnoće i povećala šansa za rođenje zdrave bebe, savetuje se transfer jednog embriona.\nU zemljama u kojima se nalaze klinike sa kojima saradjujemo dozvoljen je transfer do 2 embriona. Uz preporuku lekara i embriologa, odluka o tome koliko embriona će se prebaciti donosi na kraju pacijent.\nPročitajte više o našim IVF programima ili nas kontaktirajte\nKontaktirajte nas i dobićete individualnu ponudu kao i predlog tretmana koji najviše odgovara vašim zahtevima


Prijava rada - otvorena do 22.12.2019.\nMolimo sve zainteresovane autore da se ovog roka pridržavaju.\nPodsećamo da su svi autori/koautori, koji učestvuju u pisanju rada, u obavezi da se prijave preko online prijavne forme, na linku: https://forms.gle/afq9WeRdagjN69k18, unošenjem potrebnih podataka, uključujući i sažetak rada. Kompletan rad/prezentaciju u elektronskoj formi autori treba da dostave na e-mail: danidefektologa@gmail.com tek nakon obaveštenja da je rad prihvaćen, počev od sredine januara. Rad se može dostaviti i na USB fleš disku, koji se predaje predsedavajućem sekcije u okviru koje je rad prijavljen na „Danima defektologa 2020.“, na sam dan prezentovanja. U dokumentu za 3. obaveštenje možete pronaći dopunu informacija o sadržinskim i tehničkim zahtevima za poster i video prezentacije.


Organski malinjak porodice Dragan - Video TV Prva - Blace Info Press\nOrganski malinjak porodice Dragan – Video TV Prva\nAutor: Gorica Šegović · 2. jula 2019.\nPorodica Dragan iz sela Rašice iskoristila je sve prirodne potencijale i u planinskom delu podigla organski malinjak na 900 metara nadmorske visine.\nVest ima video, izvor TV Prva:\nProizvodnjom malina porodica Dragan iz blačkog sela Rašice počela je da se bavi od 2015.godine.Prvi malinjak podignut na nadmorskoj visini od 900 metara sada je u punom rodu a očekivani ovogodišnji prinos je oko 8 tona.\nPorodica Dragan iskoristila je sve prirodne potencijale blačkog kraja i u delovima netaknute prirode, okruženim šumovitim proplancima podigla malinjak na površini od 70 ari.\nNaš cilj je da ovde proširimo zasade pod malinom na oko 1 hektar površine, ističe Nenad Dragan dodajući da je na njihovom imanju zastupljena sorta crni vilamet koja se odlično pokazala u procesu organske proizvodnje koja je ovde zastupljena.\nDo malinjaka porodice Dragan ne stiže se lako jer do njega nas vodi pet kilometara planisnkog puta gde jedino terenska vozila mogu da prođu ali u ovom skrivenom predelu krije se pravi raj za organsku proizvodnju voća gde se uz malo tretiranja dobijaju zdravi i kvalitetni proizvodi voća.\nDok čekaju da uzre plodovi organske maline i krene prva ovogodišnja berba porodica Dragan privodi poslednje pripreme jer očekuju da će ona doneti kvalitetne i berićetne prinose.\nU rad na malinjaku uključeno je tri generacije porodice Dragan, a najmlađa Sara nam je pokazala i ostale prirodne darove kraja u kojem gaje maline, šumske jagode izuzetne krupnoće i sladkoće.\nSve to govori u prilog tome da je imanje porodice Dragan, smešteno daleko u planini idealno za organsku proizvodnju i voća i povrća.\nNa površini od 20 ari porodica Dragan, tik uz malinjak sadi i krompir koji je prošle godine dao prinos od tri tona a ovaj krompir izuzetnog kvaliteta i proizvden bez ikakvog tretiranja odplatio je i jedan deo troškova u procesu proizvodnje malina.\nObilazeći ovaj, organski zasad malina zamenica predsednika Opštine Blace Suzana Veljović istakla je da je primer ovih mladih ljudi, poput Nenada i njegove supruge Ivane, za svaku pohvalu a lokalna samouprava opštine Blace tu je da pomogne organsku proizvodnju koja je budućnost poljoprivrede ističući da blački kraj ima idealne potencijale za ovaj vid proizvodnje.\nPorodica Dragan, ima i oko 1000 stabala šljiva a planovi ka proširenju organske maline prioritet im je za naredni period.\nSledeća vest 15.Likovna kolonija u Blacu okupila osmoro umetnika\nPredhodna vest Dom zdravlja Blace: Treća redovna poseta spoljnih ocenjivača Agencije za akreditaciju zdravstvenih ustanova


Potpisan Memorandum o zaštiti žena - Dnevnik Juga\nPočetna / DOGAĐAJI / Potpisan Memorandum o zaštiti žena\nPotpisan Memorandum o zaštiti žena\nIna Dendić 24/05/2019\tDOGAĐAJI, DRUŠTVO, Vranje Ostavi komentar\nU ime grada Vranja ovaj dokument potpisao je zamenik gradonačelnika Nenad Antić.\n,,Veoma sam ponosan što je Vranje prvi grad u Srbiji u kojem je upriličeno potpisivanje ovog značajnog dokumenta, koji će biti još jedna veoma važna karika u zaštiti žena i dece od porodičnog nasilja. Smatram da je dobro što postoji SOS telefon u Vranju koji radi posvećeno i odgovorno. Kao jedini na području Pčinjskog okruga do sada je na godišnjem nivou imao preko hiljadu poziva. Dostupan je ženama, koje su žrtve nasilja već 17 godina, 24 časa svih sedam dana u nedelji i doprinosi smanjenju nasilja. Verujem da će potpisivanjem ovog međuopštinskog Memoranduma o zaštiti žena od nasilja biti još više unapređen razvoj i održivost specijalizovanih programa za žrtve nasilja u lokalnim zajednicama, “ istakao je zamenik Antić.\nOn je dodao da će grad Vranje nastaviti da pruža maksimalnu podršku u suzbijanju porodičnog nasilja i zaštiti žrtava. O značaju delovanja SOS telefona, kao i potpisivanja ovog dokumenta govorile su i Nataša Ivanović, službenica za socijalnu uključenost u Programu SWISS PRO i Nataša Okilj, savetnica za rodnu ravnopravnost i ljudska prava u Stalnoj konferenciji gradova i opština. One su pohvalile rad SOS telefona u Vranju, naglasivši da će i ubuduće podržati projekte koji su opravdali postojanje i dokazali svoju održivost. Skupu je prisustvovala i Danijela Milosavljević, gradska većnica za lokalnu upravu i socijalnu politiku.\nTagovisos telefon vranje\nPrethodni Parlament privrednika Regionalne privredne komore održao sastanak u Bosilegradu\nSledeći Noć srpskog filma – 5. juna u LKC-u


Vojska Srbije (VS) formiraće novu jedinicu u okviru 250. raketne brigade za protivvazduhoplovna dejstva koja će biti odredjena za prijem novog raketnog sistema FK-3 iz Kine, piše danas portal Balkanska bezbednosna mreža.\nRanije, od reorganizacije 250. brigade 2007. godine, postojali su prvi i drugi divizion koje su činile baterije starog sistema Neva-M. U medjuvremenu, 2020. godine, drugi je preimenovan u treći divizion, jer je jedinica pod tom oznakom u odbrani od NATO 1999. oborio dva američka aviona.\n„Obzirom da je dan ranije počeo rat u Ukrajini možemo da pretpostavimo da zato planirani prevoz posebnog tereta iz Kine nije počeo tog dana. Avion pogodan za prevoz gabaritnog tereta je Antonov 124 koji poseduju samo ruska i ukrajinska preduzeća. Cenimo da je početak rata iznenadio zvanični Beograd jer se očekivalo da će prevoz FK-3 da se obavi sa iznajmljenim Antonovima. Sada se verovatno traži (ako nije pronadjeno) alternativno rešenje“, dodaje se u tekstu.


U vlasništvu Kineza čak 10% evropskih kompanija | ASinfo Portal\nEvropska komisija (EK) je nedavno Kineze nazvala “sistemskim rivalom” i “strateškim konkurentom”, prenosi BBC.\n“To je uglavnom rezultat strožih kontrola nad kapitalom koji dolazi iz Kine, ali i promjene u globalnoj političkoj atmosferi kada su u pitanju investicije Kineza”, objasnila je za BBC Agata Krac iz Rodijum Grupe.\nPritom Kinezi, prema prošlogodišnjoj analizi “Blumberga”, u svom vlasništvu drže ili imaju vlasničke udjele u četiri evropske vazduhoplovne luke, šest pomorskih luka i 13 fudbalskih klubova.\nIpak, ne smije se zaboraviti ni novi veliki kineski program “Put svile”, poznat i kao Inicijativa “Jedan pojas, jedan put” u okviru kojeg Kinezi planiraju velike investicije u evropsku infrastrukturu kako bi se ojačale trgovinske veze između Kine i Evrope.\nČičić prodao Srpskoj „HE Bistricu“ bez dozvola i sa milionskim dugom – INFORMACIJA JE KAPITAL


Papa:Trgovina organima je moderno varvarstvo – Nadlanu.com\nPapa:Trgovina organima je moderno varvarstvo\nObjavljeno 9. nov 2012. / 13:51:26\nObraćajući se predstavnicima Interpola u Vatikanu, papa Benedikt XVI je rekao da je trgovina organima jedna od "najvarvraskijih" aktivnosti organizovanih kriminalnih grupa.\n“Ovi zločini prevazilaze moralne barijere koje su postepeno izgradile civilizacije i ponovo uvode vrstu varvarstva koji negira čoveka i njegovo dostojanstvo”, rekao je papa predstavnicima Interpola koje je primio u Vatikanu, povodom održavanja generalne skupštine te organizacije u Rimu.\nOn je pozvao na veću medjunarodnu saradnju u borbi protiv organizovanog kriminala i terorizma i rekao da u tu borbu treba da budu uključene ne samo policija i specijalizovane medjunarodne institucije nego i društvo, porodice, obrazovni centri, škole, verske zajednice i mediji.\nU Rimu je održana generalna skupština Interpola, najveće svetske policijske organizacije, koja ima 190 zemalja članica, uključujući i Vatikan od 2008. Za predsednicu Interpola izabrana je prva žena, Francuskinja Mirej Balestrazi.\nVATIKAN, 9. novembra 2012. (Beta-AP)\nSrbija u osmini finala SP u futsalu\nTunel svetlosti u Japanu: FOTO


Radio televizija Rožaje - Napad u Beču, najmanje troje mrtvih, desetina povrijeđenih, traga se za napadačima\nUtorak, 03 Novembar 2020 12:10\nNapad u Beču, najmanje troje mrtvih, desetina povrijeđenih, traga se za napadačima\nNapade u centru glavnog grada Austrije, Beča, u kojem je ubijeno troje a ranjeno najmanje 15 ljudi, izveo je bar jedan "terorista", rekao ministar unutrašnjih poslova Karl Nehammer u utorak, 3. novembra.\nNa konferenciji za medije, Nehammer je ponovio pozive građanima da ostanu kod kuće, navodeći da je napadač, koji je oko sebe nosio lažni opasač sa bombama, bio simpatizer militantne organizacije Islamska država Iraka i Levanta (IDIL).\nNapadača je ubila policija. Nehammer je rekao da se veruje da nije bio sam, dodajući da je oko hiljadu pripadnika bezbedonosnih snaga u potrazi za drugim učesnicima napada, u čemu su pomoć ponudile i druge zemlje.\nNapadnuto je šest lokacija u centru Beča, a sve je počelo od glavne sinagoge. Svedoci s kojima je agencija Rojters razgovarala opisali su muškarca koji je pucao u masuu baru iz automatske puške, dok su mnogi ljudi bili vani kako bi iskoristili poslednju noć pred zatvaranje lokala zbog pooštrenih mera protiv pandemije bolesti koju izaziva korona virus - COVID 19.\nPolicija je potvrdila da su tri civila ubijena u napadu, jedna žena i dva muškarca, i da je 15 ljudi ranjeno, uključujući jednog policajca.\nPolicija je zapečatila veći deo istorijskog centra Beča tokom noći, moleći građane da se sklone. Mnogi su našli sklonište u barovima i hotelima, dok je javni prevoz ukinut u tom delu grada.\nNehammer je rekao da je policija pretražila kuću napadača i da su zaplenjeni video sadržaji. Šef policije Beča je odbio da da više informacija o njegovom identitetu, zbog mogućnosti ugrožavanja istrage.\nNajmanje tri osobe su poginule u napadu koji se dogodio kasno navečer u ponedeljak u centru Beča, u blizini sinagoge. Najmanje jedan napadač se nalazi u bijegu, dok je jedan smrtno stradao tokom napada.\nNa konferenciji za novinare ministar unutrašnjih poslova Karl Nehammer potvrdio je da se najmanje jedan napadač još uvijek nalazi na slobodi, te da je potraga u toku. Rekao je da je "nekoliko" osoba ubijeno, no kasnije je pojašnjeno da je u napadu ubijen jedan civil i navodni napadač.\n"Juče smo iskusili napad bar jednog islamističkog teroriste, situaciju koju Austrija nije imala decenijama", rekao je Nehammer.\n"Austrija je 75 godina jaka demokratija, zrela demokratija, država čiji je identitet obeležen vrednostima i osnovnim pravima, slobodom izražavanja, vladavinom zakona, ali takođe i tolerancijom u ljudskom suživotu", rekao je i dodao: "Jučerašnji napad je napad na ove vrednosti."\nGradonačelnik Beča Michael Ludwig rekao je nakon toga za ORF da je žena ranjena u napadu preminula zbog ozljeda dobijenih tokom napada, dovodeći broj poginulih civila na dvije osobe, prenosi Reuters.\nGradska bolnica u Beču potvrdila je da je u napadu povrijeđeno 15 osoba.\nGradonačelnik Beča je dodao da je sedmoro sa ozbiljnim ozlijedama, prenosi AP. Policija je ranije saopštila da se među povrijeđenim nalazi i jedan policajac.\nStanovnici Beča su pozvani da izbjegavaju centar grada. Djeca nisu obavezna da idu u školu u utorak.\nNapadači su koristili duge cijevi odnosno puške na šest lokacija u blizini Seitenstettengasse, gradske sinagoge.\nZvaničnici još uvijek nisu dali naznake o njihovom identitetu niti motivima napada.\n“Zaista ne možemo reći ništa o pozadini napada za sada”, rekao je austrijski kancelar Sebastian Kurz za ORF televiziju. “Naravno da ne možemo isključiti antisemitsku pozadinu”, dodao je.\npogledano 156 puta


Udruženje banaka Srbije: Privreda i dalje kasni u otplati kredita\nKreditna aktivnost preduzeća, preduzetnika i građana u Srbiji na kraju jula povećana je 0,6 odsto u odnosu na prehodni mesec, ali je kasnila otplata 16,4 odsto\nKreditna aktivnost preduzeća, preduzetnika i građana u Srbiji na kraju jula povećana je 0,6 odsto u odnosu na prehodni mesec, ali je kasnila otplata 16,4 odsto ukupnih kredita, što je 0,7 odsto više nego u junu, objavilo je Udruženje banaka Srbije (UBS).\nKada je u pitanju privreda u julu se kasnilo sa izmirenjem 21,1 odsto kreditnih rata što je 1,1 odsto više nego mesec ranije. Pri tome, na preduzetnike se odnosilo 19,6 odsto kašnjenja, dok je 7,3 odstio kašnjenja u izmirenju rata bilo kod građana, koliko je bilo i u junu.\nUkupni krediti preduzeća, preduzetnika i građana u Srbiji na kraju jula 2015. godine iznosili su oko 2.084 milijarde dinara, 0,6 odsto više nego na kraju juna.\nUBS je objavio da su ukupni krediti preduzećima povećani 0,9 odsto, na približno 1.342 milijardi dinara, dok su zajmovi preduzetnicima u julu iznosili 44,9 milijardi dinara i manji su 0,7 odsto nego prethodnog meseca.\nU tom periodu zajmovi stanovništvu povećani su jedan odsto, na oko 697,2 milijardi dinara.\nUkupan iznos potrošačkih kredita građanima u julu je iznosio 24,2 milijarde dinara, što je manje 0,6 odsto, gotovinski krediti su povećani 0,7 odsto i iznosili su 212,6 milijardi dinara, a krediti za refinansiranje iznosili su 42 milijarde dinara ili 3,3 odsto više.


Učestvovaćemo na izborima i nastaviti borbu protiv Rio Tinta – Podrinske\nUčestvovaćemo na izborima i nastaviti borbu protiv Rio Tinta\nObeležena prva godišnjica Pokreta „Buđenje“\nPovodom godinu dana postojanja, Pokret „Buđenje“ organizovao je u ponedeljak u svojim prostorijama konferenciju za novinare na kojoj je istaknuto da će učestvovati na predstojećim lokalnim, a možda i republičkim izborima, ukoliko bude dogovora sa drugim opozicionim strankama. Oni su se osvrnuli na dosadašnje aktivnosti, među kojima su kao glavnu istakli iniciranje društvenog sporazuma o zabrani istraživanja, eksploatacije i prerade litijuma u Srbiji i pozvali građane koji dele njihove stavove da im se pridruže. Predsednik SP „Dveri“ Boško Obradović prisustvovao je obeležavanju godišnjice i poručio da će nastaviti da sarađuju na svim važnim projektima u interesu građana.\nSaradnja na republičkom nivou moguća na dva načina\nČlan predsedništva Pokreta advokat Vladimir Terzić rekao je da su zahvalni „Dverima“ na iskrenom stavu u vezi sa izborima.\n-Radili smo na objedinjavanju opozicije, što nije uspelo u potpunosti i očigledno je da će se na izbore izaći u više kolona, iako neki još uvek imaju dilemu i govore o mogućnosti bojkota, što nije istina, to je političko licemerje. Zato smo zahvalni Bošku Obradoviću što je prvi izašao i rekao da će svi izaći na izbore i da će se bitka voditi u neravnopravnim uslovima, ali će morati da se vodi- naveo je Terzić i podsetio na više akcija, među kojima je izdvojio prvi veliki protest protiv Rio Tinta 7. jula.\nNapomenuo je da se početak rada te kompanije očekuje nakon izbora, iako nijedan zakonski uslov za to nije ispunjen.\n-Nama se sprema veliko zlo posle 3. aprila. Mnoge procedure su prekršene, farsa je da se čeka procena zaštite uticaja na životnu sredinu, koja je naručena, jer su svi relevantni faktori odbili da je rade, budući da bi ta procena bila negativna. U tom kontekstu će usvojiti Zakon o referendumu i narodnoj incijativi, jer ova vlast gazi sve pred sobom sa 250 klimoglavaca u Skupštini. Jedina brana tome je izlazak na izbore svih opozicionih stranaka i pokreta kako bi se sprečilo da vlast ovu državu pretvori u rudnik, odnosno tržište radne snage sa postojanjem radnih logora kao što je to u „Linglongu“, ništa bolje ne radi ni „Ziđin“ u Boru. Društveni sporazum o zabrani istraživanja, eksploatacije i prerade litijuma koji smo inicirali prvo su prihvatile „Dveri“, pa Narodna i Stranka slobode i pravde, podržalo ga je više od 60 stranaka i pokreta- objasnio je i dodao da je saradnja na republičkom nivou moguća na dva načina- sa „Dverima“ ili grupacijom oko Stranke slobode i pravde i Narodne stranke, a da, ako ne bude dogovora, izlaze na lokalne izbore u nekoliko gradova zapadne Srbije.\nObradović je čestitao jubilej „Buđenju“, rekavši da je uneo novu energiju na srpsku političku scenu. Naglasio je da dele identične stavove po pitanju podrške domaćoj poljoprivredi, zaštite životne sredine i drugih ključnih državnih i nacionalnih interesa.\n-Buđenje nam je i kao reč potrebno iz ove apatije i malaksalosti građana koji kao da ne vide svetlo na kraju tunela pod ovom nedemokatskom i kriminalnom vlašću, jer se bave, ne samo rečima, nego delima. Nema veće opozicione aktivnosti u kojoj predstavnici „Buđenja“ nisu učestvovali u Šapcu i Srbiji, što je za svaku pohvalu. Bez obzira na to da li ćemo sarađivati na izborima, siguran sam da ćemo sarađivati u zajedničkoj borbi, pre svega protiv Rio Tinta. Nadam se da nećemo biti toliko naivni da Srbija postane kolonija i da se eksploatiše radna snaga i sirovine, a da posledice budu ugroženo zdravlje građana, zagađena životna sredina, upropašćena perspektiva bavljenja poljoprivredom, iseljavanje stanovništva. Podržaćemo svaku njihovu dobru inicijativu, donose novi kvalitet na srpsku političku scenu koji nam je potreban za promenu sistema- rekao je Obradović.\nDa se svako bavi poslom za koji je stručan\nArhitekta Miša Daničić, koji se četrdesetak godina unazad bavi korišćenjem geotermalnih voda, naveo je da je postojala mogućnost da se realizuje projekat kako bi se Šabac na isti način grejao i naručene su dve bušotine, ali se od toga dalje nije išlo. Iz osam bušotina termalne vode u Mačvi svakodnevno na površinu izađe energija koja se može porediti sa 63 tone tečnog goriva, a za sve ove godine istekli su milioni, napomenuo je i dodao da bi bilo dobro da iskoristimo šta imamo, s obzirom na to da nas čekaju poskupljenja gasa.\nČlan Pokreta Mihailo Okiljević osvrnuo se na kvalitet vazduha u gradu, što je, smatra, tema oko koje ne sme biti političkih podela.\n-Oko kvaliteta i stepena zagađenosti vazduha ne sme da postoji bilo kakva politička podela ili polarizacija na osnovu političke pripadnosti. Kao mladom čoveku meni nije jasno da neki ljudi koji su prvi pozvani da reaguju na tako nešto, kada uoče veoma jasno da je vazduh u čitavoj Srbiji na oko i na udisaj neodgovarajućeg kvaliteta, stavljaju servilnost, podobnost i poslušnost nadređenima iznad zdravog vazduha i života za svoju porodicu i sebe kao da je to neka viša vrednost. Prema svim relevantnim sajtovima Srbija je konstantno u pet najzagađenijih država na svetu, a Šabac neretko najzagađenji grad u Srbiji. Najveći zagađivač je Eliksir Zorka koja ispušta amonijak, praškaste materijale, fluorovodonik, hlorovodonik, više od 180 dana u toku godine smog se nadvija nad gradom, što znači da ne vidimo dalje od pet do 10 metara. Od oktobra i tokom zimskih meseci, prisutna je čađ, smog, indeks zagađenosti je 200 puta veći od dozvoljenog koji je propisala Svetska zdravstvena organizacija. Apelujem na vlast i inspekcije da urade nešto po tom pitanju i sistematično pristupe ovom problemu uz uključivanje šire javnosti, da se merne stanice postave na prava mesta, da očitavanja budu relevantna, da se zagađivači sankcionišu, da postave odgovarajuće filtere. Ovo je ecsencijalno pitanje, ne postoji ništa važnije od života i zdravlja ljudi- podvukao je Okiljević.\nČlan predsedništva i jedan od osnivača „Buđenja“ Dušan Tufegdžić pozvao je sugrađane da im se pridruže, da se ne vrate na staro, ali i da smene trenutnu vlast.\n-Svako treba da radi svoj posao, doktori da se bave zdravstvom, advokati i sudije pravosuđem, seljaci selom. Pozivamo građane da uzmu aktivno učešće u politici grada, a mi ćemo po dolasku na vlast omogućiti da najkvalitetniji ljudu dođu na čelne funkcije, na konkursima, bez stranačkog zapošljavanja. Kao odbornik imam dve mogućnosti- da vratim mandat ili da se lista na kojoj sam bio saglasi da uđem u Skupštinu. Smatram da se tako moramo boriti protiv ove vlasti, jer, bez obzira na to što je Skupština nelegalna i nelegitimna, oni i dalje vladaju, imaju pečat, kontrolišu i sve ostalo. Moramo biti ozbiljni, ući u lokalni parlament i pokazati građanima sve anomalije ove vlasti, jer reč za skupštinskom govornicom ima više odjeka nego u stranačkim prostorijama- zaključio je Tufegdžić.


Dodik poručio Borelju: U Srpskoj neće biti migrantskih centara - 12.01.2021, Sputnik Srbija\nDodik poručio Borelju: U Srpskoj neće biti migrantskih centara\nSrpski član i predsedavajući Predsedništva BiH Milorad Dodik izjavio je da Republika Srpska ostaje pri ranijem stavu da na njenom prostoru neće biti izgradnje i... 12.01.2021, Sputnik Srbija\nsvet, vesti, milorad dodik, evropska unija (eu), žozep borelj, region, republika srpska (rs)\n11:37 12.01.2021 (Osveženo: 23:30 26.08.2021)\nSrpski član i predsedavajući Predsedništva BiH Milorad Dodik izjavio je da Republika Srpska ostaje pri ranijem stavu da na njenom prostoru neće biti izgradnje i opremanja migrantskih centara i tu je poruku preneo visokom predstavniku EU za spoljnu i bezbednosnu politiku Žozepu Borelju.\n„Na zahtev Borelja razgovarali smo o pitanjima migranata, a njegovo osnovno interesovanje je bilo zašto nije aktiviran prostor nekadašnje fabrike ‘Bira’ u Bihaću za njihov smeštaj. Naveo sam da to nije u nadležnosti Predsedništva BiH i Republike Srpske, jer se ‘Bira’ nalazi u Federaciji BiH koja treba da rešava ovo pitanje“, rekao je Dodik za Srnu.\nDodik je istakao da je migrantska kriza u BiH teška, na ivici humanitarne katastrofe i da oni koji su nadležni to pitanje moraju i da rešavaju. Najavio je da će o tome u toku dana razgovarati sa gradonačelnikom Bihaća Šuhretom Fazlićem.\n3 Januar, 22:50\nEU je dala novac za smeštaj migranata putem raznih samostalnih organizacija, a ne posredstvom institucija BiH, Republike Srpske i Federacije BiH, naveo je Dodik i ukazao da postoje indicije o zloupotrebi tih sredstava i da zato ne mogu biti pripisana kao pomoć BiH.\n„Borelj jeste tražio, verovatno pod uticajem iz Sarajeva, da se migranti rasporede na čitavoj teritoriji BiH, bez obzira na jasan stav Republike Srpske. Rekao sam da RS ima pravo na svoj stav o migrantskoj krizi i neće ga menjati, odnosno na prostoru Srpske neće biti migrantskih centara. Borelj je insistirao da se pokušaju obezbediti što humaniji uslovi za smeštaj migranata, sa čim sam saglasan“, kazao je Dodik.\nDodik je naglasio da Republika Srpska ne želi novčana sredstva za smeštaj migranata, niti će ih primiti, prenela je RTRS.\n„Veoma je važno ostati pri našoj politici da ne želimo prihvatanje migranata na području Srpske, jer samo takva politika daje rezultate. EU je ohrabrila milione ljudi da krenu ka njoj, a onda su stavili žicu na granicu što govori o odnosu prema migrantima koji su isključivo problem EU, a ne naš. Mi u BiH nismo ostali pasivni, ali glavni problem migranata nije u BiH, nego u EU i ona treba da preuzme potpunu odgovornost za taj problem“, zaključio je Dodik.\nEvropska služba za spoljne poslove saopštila je da je Borelj telefonom razgovarao sa Dodikom o teškim uslovima u kojima se nalazi nekoliko stotina migranata u BiH.\nProtest u BiH zbog migranata


Trijumf Stefanovića i “Čika Mate” u Smederevu | InfoKG - Mesto gde se informišem\nTrijumf Stefanovića i “Čika Mate” u Smederevu\nUtorak, 13 Februar 2018 14:00Autor: Branko VukašinovićFoto: Streljački savez Srbije\nStreljački klub “Čika Mata” petu godinu zaredom najbolji je bio u ekipnoj konkurenciji, dok je Milutin Stefanović osvojio zlatnu medalju u gađanju vazdušnom puškom, na finalnom turniru Kupa Streljačkog saveza Srbije u A programu u Smederevu.\nČlan “Čika Mate” Milutin Stefanović je u finalu trijumfovao sa 251,6 pogođenih krugova. Na taj način, Kragujevčanin je najavio da je spreman za Evropsko prvenstvo, koje će biti održano u Đeru od 16 do 26. februara.\nNa takmičenju je iz “Čika Mate” nastupio i Marko Ivanović, u konkurenciji juniora, koji je u disciplini vazdušna puška osvojio drugo mesto.\nStefanović trijumfovao u Smederevu (FOTO)\nOdbojkaši Radničkog slavili u Novom Pazaru, obezbedili plasman u mini ligu\n“Radnički 1923” obeležio Svetog Jovana – Simović: Klub bez dugovanja, očekujemo pojačanja


Jovanović: Vlast zakonom pokriva korupciju u vezi sa metroom - Politika - Dnevni list Danas\nPočetna » Politika » Jovanović: Vlast zakonom pokriva korupciju u vezi sa metroom\nŠef odborničke grupe Saveza za Srbiju u Skupštini Beograda Nikola Jovanović izjavio je danas da je Predlog zakona o posebnim postupcima za kapitalne projekte štetan i opasan, a da je njegov prevashodni cilj izbegavanje tendera za beogradski metro, o čemu je SZS i ranije upozorio javnost.\n1Piše: Bojana Bacić 07. decembra 2019. 10.32\nJovanović je istakao da vlast tako namerava da „isplati 4,4 milijarde evra za njihov projekat metroa, što je duplo više od realne cene“.\n„Ovim predlogom zakona se ukidaju tenderi i za velike projekte, što otvara nove i neslućene mogućnosti za korupciju, kriminal i krađu. Tekst zakona je potvrda da vlast namerava da najveće investicije realizuje direktnim i sumnjivim pogodbama, bez javnog nadmetanja i omogućavanja slobodne konkurencije“, naveo je Jovanović u pisanoj izjavi.\nNaročito je skandalozno što bi se zakonom ukinula obaveza raspisivanja tendera u svim fazama velikih projekata, počev od izrade studije izvodljivosti, preko izvođenja, do njegovog finasiranja, dodao je Jovanović, koji je i potpredsednik Narodne stranke.\n„Ovakvim zakonom se podriva pravni sistem Republike Srbije, legalizuju pljačka i korupcija, a Srbija delegira u rang autokratskih banana država. Upravo zbog izbegavanja tendera i veštačkog naduvavanja cena kapitalnih projekata, Srbija je od dolaska SNS-a na vlast dodatno zadužena za osam i po milijardi evra“, naveo je Jovanović.\nmetro, Nikola Jovanović, Savez za Srbiju, Skupština BeogradaBeograd\n07. decembra 2019. u 11.57\nU Srbiji se gradi vrlo sporo ali zato preskupo. Lex Specijalis se kod nas po pravilu primenjuje za protivzakonite poslove . Ova vlast očigledno želi da potpuno sakrije pod kojim uslovima se uzimaju krediti , biraju projekti i izvođači. Takva praksa je nespojiva sa demokratijom i elementarnim poštenjem.


Ukrajina reformiše službu bezbednosti - Sputnjik Srbija\n10:47 15 Avgust 2020\nUkrajina reformiše službu bezbednosti\n09:55 29.07.2019 (osveženo 09:56 29.07.2019) Preuzmite kraći link\n„Služba bezbednosti Ukrajine (SBU) će biti reformisana iz korena, ona mora da ojača kontraobaveštajne aktivnosti, pri čemu obaveštajna služba ne bi trebalo da obavlja funkcije koje nisu za nju karakteristične“, izjavio je sekretar Saveza na nacionalnu bezbednost i odbranu Aleksandar Daniljuk u intervjuu za ukrajinsku televiziju „24 kanal“.\n„Na dnevnom redu je reforma u oblasti bezbednosti. Bez reforme SBU dalje reforme oblasti bezbednosti nemaju smisla, jer je istorijski SBU ugrađena u veliki broj procesa“, rekao je on.\nDaniljuk je naglasio da SBU mora da postane jača u kontraobaveštajnoj oblasti.\n„To jest, borba sa špijunskom delatnošću u Ukrajini je ključna funkcija koju oni treba da obavljaju. Druge funkcije koje nisu za nju karakteristične, poput ekonomije i borbe sa korupcijom, su veštačke privremene funkcije i treba ih ukloniti“, rekao je sekretar Saveta bezbednosti.\nOn je saopštio da slično mišljenje deli i predsednik Ukrajine Vladimir Zelenski, a osim toga, to odgovara međunarodnim obavezama ove zemlje.\n„Treba usvojiti niz zakona; formirao sam grupu koja radi na tome i krećemo se veoma brzo“, dodao je on.\nZamenik šefa kancelarije predsednika Ruslan Rjabošapka saopštio je ranije da postoji potreba da se usvoji novi zakon o Službi bezbednosti Ukrajine. Prema njegovim rečima — potrebno je takođe uvesti kontrolu obaveštajne službe u Vrhovnoj radi.


Potpisivanje ugovora u Pokrajinskom sekretarijatu za obrazovanje - Nacionalni savet češke nacionalne manjine\nHome /Novosti/Potpisivanje ugovora u Pokrajinskom sekretarijatu za obrazovanje\nPotpredsednik Pokrajinske vlade i pokrajinski sekretar za obrazovanje, propise, upravu i nacionalne manjine – nacionalne zajednice Mihalj Njilaš potpisao je 02.04.2019. sa predstavnicima Nacionalnih saveta nacionalnih manjina, ugovore o dodeli sredstava. Za realizaciju godišnjih aktivnosti 17 nacionalnih saveta, koji imaju registrovano sedište na teritoriji AP Vojvodine, iz pokrajinskog budžeta izdvojeno je 60.100.000,00 dinara.\n„Višegodišnja praksa dodele novčanih sredstava predstavlja dokaz posvećenosti Pokrajinske vlade očuvanju i unapređivanju položaja nacionalnih zajednica u našoj pokrajini. Potvrda za to predstavlja i zalaganje našeg sekretarijata u promovisanju i unapređivanju manjinskih prava putem mnogobrojnih konkursa koje godišnje raspisujemo, kao i aktivnim učešćem sekretarijata u praćenju situacije u vezi s pravima nacionalnih manjina i ostvarivanjem tih prava. Svima želim puno uspeha u realizaciji planiranih aktivnosti za ovu godinu i ubeđen sam u to da će se naša uspešna saradnja nastaviti i u budućnosti.ˮ – izjavio je Njilaš.\nNakon sprovedenih izbora za nacionalne savete 2018. godine, broj nacionalnih saveta koji imaju sedište na teritoriji AP Vojvodine uvećao se sa 15 na 17 pa je sama ta činjenica uzrokovala i umanjenje sredstava u odnosu na prošlu godinu.


Psssttt....Trač, Zabava — By taty on February 26, 2010 4:12 pm\nSonja Bakić, učesnica rijaliti emisije Operacija Trijumf, imaće priliku da se oproba u duetu sa Ninom Badrić. Naime, Sonja tvrdi da će Nina Badrić otpevati pesmu koju su napravili lično Sonja i njen dečko, koji je takođe muzičar.\nOva vest još uvek nije potvrđena od strane hrvatske pevačice Nine Badrić. Obe imaju divne glasovne mogućnosti, i ova saradnja bi bila pravi hit.\nNadamo se samo da ovo nisu “šuškanja” i da će do ove saradnje zaista i doći.\nTags: Nina Badrić, Sonja Bakić, Sonja Bakić snima duet sa Ninom Badrić?, tračarenje, tračevi\nPotrebno: 250 gr makarona 2 dl jogurta 100 gr zelene boranije 100 gr graška 100 gr šargarepe 100 gr kukuruza...


Vučić s ambasadorima Rusije, Kine i SAD | N1 Srbija\nVučić s ambasadorima Rusije, Kine i SAD - upozorio na ponašanje Prištine\n04.12.2018. |19.06 |\nnaskovićZbog odluke Prištine da ne ukida takse na robu iz Srbije, kao i najava o formiranju vojske Kosova, predsednik Aleksandar Vučić sastao sa sa ambasadorima Rusije, Kine i Sjedinjenih Država. Vučić je, kako se navodi u saopštenjima, upozorio na to da neodgovorno ponašanje Prištine ugrožava mir i stabilnost u regionu.\nIsto je u telefonskom razgovoru preneo i austrijskom kancelaru Sebastijanu Kurcu.\nNa sastancima sa ambasadorima, Aleksandar Vučić upozorio je Moskvu, Peking i Vašington na, kako se navodi, katastrofalne posledice odluka Prištine i pozvao ih da pomognu u očuvanju mira i stabilnosti u regionu. U razgovoru sa amabsadorom Rusije, on je upozorio da Srbiju i rеgion kao da nеko namеrno gura u sukob.\n"Srbija ničim nе izaziva nеstabilnost, ali ćеmo stalnim provokacijama biti dovеdеni u bеzizlaznu situaciju da štitimo srpski narod na Kosovu i Mеtohiju. Srbija nе smе da dozvoli progon sopstvеnog naroda", poručio je Vučić.\nOdluku Kosova o uvođenju taksi od 100 odsto na robu iz Srbije nije promenila ni jučerašnja poseta evropkog komesara Johanesa Hana Prištini. Gostujući u Novom danu novinar Zoran Panović i koordinatorka nacionalnog konventa EU Nataša Dragojlović ocenili su da u kriznim situacijama Birsel nije dao rešenje.\n"Pokazuje se što je najtragičnije da EU nema kapacitet da pacifikuje ovu stvar gde se stalno krše.. Priština krši Ceftu, krši suštinske odredbe za ovaj region", rekao je Panović.\n"Loša je poruka da nekome ko uporno pravi probleme, odstupa od pravila ili krši, bezočno se gleda kroz prste, a nama se meri svaka reč, svaka izjava. Daleko od toga, vi znate da je Nacionalni konvent veoma kritičan, ali u ovoj konkretnoj situaciji to je stvarno loša poruka", smatra Dragojlović.\nO ovoj odluci Prištine razgovarali su ministri trgovine Srbije i Bosne i Hercegovine, koji su dogovorili da upute zajedničko pismo državama članicama Unije sa zahtevom da Kosovo ukine takse za robu iz ove dve zemlje.\nKosovo Aleksandar Vučić takse Aleksandar Čepurin Kajl Skat Li Mančang Srbija\nVodi cigane sto si im sve omogucio pa branite Kosovo. Ti si najvece zlo koje je Srbija izrodila!!! I ti i tvoji botovi sto lupaju minuse za grunf\nČemu tolika nervoza i bes. Neprimereno je da se vređaju nacionalne manjine, ali to je već i stvar lične kulture.\nNa ukidanje taksi je juce ministar Sala lepo odgovorio Sarovicu:Takse ce biti ukinute kada BiH prizna Kosovo.Lepa tema za razmisljanje ali ona nece biti ukinuta pre toga.Do tada jedino moze da posluzi samo za zamajavanje zatucanih.


FLY FROM NIŠ: Dobri rezultatati u 2018.godini za portal Fly from Niš\nVIŠE OD INFORMACIJE O LETOVIMA I TOKOM 2019.GODINE IZ NIŠA\nPortal Fly from Niš 5.godinu za redom završava sa veoma dobrim rezultatima kako na planu informisanja građana o letovima sa aerodroma "Konstantin Veliki", tako i na području šire promocije našeg rada, ali i samog aerodroma.\nSumirajući rezultate u 2018.godini možemo da kažemo da je ovo bila još jedna uspešna godina za nama. Uz rekordnu čitanost, ali i povećenje ukupnih broja poseta od preko 27% ili preko 3 miliona 480 hiljada poseta. Naše društvene mreže takođe imaju odlične rezultate po pitanju praćenja i novih članova, te Vas ovom prilikom, ukoliko to dosad niste, da nas zapratite na nekoj od naših društvenih mreža (facebook, instagram, twitter, youtube) @flyfromnis .\nI za 2019.godinu pored redovnog pisanja i izveštavanja, za naše čitaoce pripremamo mnogobrojna iznenađenja, za koje verujemo da ćemo Vas podstaći da još više letite iz Niša kao naše jedine veze sa svetom. U ime portala Fly from Niš čestitamo Vam Novu 2019.godinu.\nGrađani Niša danas protestuju protiv odluke grada o ustupanju Aerodroma\nPosted by Fly from Niš at 20:08\nLabels: aerodrom Niš, analiza, fly from nis, Germania, kargo, letovi, Lowcost, nova godina, putnici, rekord, Ryanair, statistika, SWISS, turisti, turizam, vesti, Wizz Air, zanimljivosti


Principi poslovanja Stamh\nMisija: “Prilagođeno rešenje za sve potrebe skladišta” nije slogan, već razlog zbog kojeg bi jedan entuzijastični profesionalac I motivisan tim zapoceli dan sa osmehom. Da kreiraju specifično,lako implementirajuće funkcionalno rešenje,kroeno po merama vaših poslovnih potreba.\nNaš uspeh I profesionalizam se mere jedino izvanrednim poslovanjem I postignutim rezultatima naših klienata.\nNašim klientima nudimo prilagođena rešenja ,kreirana da omoguće specifične potrebe skladišta. Ovo nam omogućava bolje poznavanje naših klienataI I stvoranje uspešne dugoročne veze.\nU “Storact BG”-u predlažemo beskompromizovani profesionalizam naših usluga I izuzetan kvalitet proizvoda. To nam omogućava poverenje u dobro odrađenom poslu I vaše opravdano poverenje. Priznajemo talenat naših ljudi,I dajemo im priliku da se razvijaju u harmoniji sa našim korporativnim principima.\nLjudi u “Storact BG” su motor našeg uspeha,poštujemo njihov privatni život,motivišemo njihove inicijacije I izazivamo njihove inovacije I znanje.\nOdgovornost naše kompanije I naših klienata je u osnovi odgovornost prema našem društvu I pokušaj da stvorimo nešto različito. Etika naše kompanije, konstanti uložen trud za poboljšanje uslova rada I sigurnost naših ljudi ,kao I naših učesnika u brojnim socijalnim I donacijskim projektima su samo neki od načina kojima postižemo različitost.


Telenor: Novi post paid paketi od 11. decembra - DevProTalk\nTelenor: Novi post paid paketi od 11. decembra\n08. 12. 2006. #1\nTelenorova nova petica\nSa pet novih tarifnih paketa koji će se naći na tržištu širom Srbije od ponedeljka, 11. decembra, Telenor nastavlja da svojim korisnicima nudi nove usluge i širok izbor.\nNovi tarifni paketi pažljivo su prilagođeni potrebama korisnika, od onih sa skromnim prohtevima, do najzahtevnijih, a posebna pažnja usmerena je i ka poslovnim korisnicima. Uz nove pakete ide i velika ponuda najtraženijih modela telefona, po povoljnim cenama.\nTarifni paket "Besplatno za tim" prvi put na naše tržište donosi koncept besplatnih razgovora među zaposlenima u okviru jedne kompanije. U zavisnosti od veličine tima, korisnicima je na raspolaganju pet ponuda, a naziv svake od njih – 10, 20, 50 i 200 – odgovara minimalnom broju članova tima. Iznos mesečnog održavanja je isti za sve ponude i iznosi 250 dinara. Još jedna pogodnost je i to da je cena poziva brojeva van grupe manja što je tim veći.\n"Više priče" je tarifni paket koji se zasniva na konceptu minimalne potrošnje. Korisnik na osnovu očekivane mesečne potrošnje za pozive ka svim domaćim i međunarodnim destinacijama može da bira jednu od četiri ponude. Veća očekivana potrošnja podrazumeva nižu cenu razgovora za pozive ka drugim 063/062 brojevima, odnosno za pozive ka drugim nacionalnim destinacijama.\nPosebnost ove ponude je u tome što korisnik više nije vezan za određeni broj besplatnih minuta u okviru ili van mreže, već sam određuje obim saobraćaja prema svim mrežama, a u skladu sa očekivanom mesečnom potrošnjom. Ovaj paket dostupan je i fizičkim licima u postpejdu pod sličnim uslovima, dok u pripejdu isti tarifni paket donosi 10% popusta na nacionalne razgovore nakon utrošenih 800 dinara tokom jednog meseca, odnosno 20% popusta nakon utrošenih 1500 dinara.\n„Business surf“ je poseban paket za brojeve koji se koriste isključivo za pristup Internetu. Korisnicima se nudi izbor od četiri ponude prema željenom mesečnom obimu prenosa podataka i mogu da koriste celu sumu za pretraživanje Internet sadržaja. Veća mesečna pretplata omogućava i veći besplatni prenos podataka i niže cene za svu potrošnju koja premašuje iznos pretplate.\nZa fizička lica Telenor je, osim pomenutog paketa „Više priče“, pripremio tarifne pakete „Jedna cena“ i „Moje vreme“ i za pripejd i za postpejd korisnike.\nU paketu „Moje vreme“ cena minuta zavisi od doba dana i perioda u nedelji, tako je radnim danima od 16 do 8 ujutru i vikendom cena korišćenja niža i za više od 50% od standardne cene.\nU tarifnom paketu „Jedna cena“ cena minuta razgovora ostaje ista bez obzira na to koja mreža se zove.\nApache na Mac-u ili BitNami paketi? 3banchi Web aplikacije, web servisi i software 11 15. 08. 2010. 23:52\nPomoć: Paid community (portfolio) site CyberCat Web aplikacije, web servisi i software 13 25. 04. 2010. 01:42


Beta 30. aprila 2021. 15:20\nPortal Popbič (Popbitch) posvećen poznatim ličnostima objavio je da je Džonsonov broj telefona objavljen u novinskim izveštaju 2006. godine kada je bio poslanik Konzervativne stranke i ministar opozicije za visoko obrazovanje.\nOni koji su danas zvali premijerov broj čuli su poruku sa automata u kojoj se kaže da je telefon „isključen“ i poručuje im da pokušaju kasnije ili da pošalju poruku.\nVlada je demantovala da je došlo do propusta u bezbednosti.\nMinistarka unutrašnjih poslova Viktorija Atkins insistirala je na tome da premijer „zna svoju odgovornost kada je u pitanju nacionalna bezbednost“ i kritikovala je medije zbog otkrivanja činjenice da je broj dostupan javnosti.\nBivši savetnik za nacionalnu bezbednost Piter Rikets rekao je da bi taj broj, ako je javno dostupan, mogle da koriste za prisluškivanje neprijateljske države“, a možda i drugi nedržavni akteri, poput sofisticiranih kriminalnih bandi“.\nDžonson se već suočavao sa kritikama zbog razmenjivanja poruka putem Vocapa (WhatsApp) sa biznismenima i lobistima.\nNegirao je da je učinio bilo šta loše kada se prošle godine dopisivao sa biznismenom Džejmsom Dajsonom i obećao da će „srediti“ poreske olakšice za njegovu kompaniju ako pristane da proizvede respiratore za Nacionalnu zdravstvenu službu.


A11 | Inicijativa A 11\nInicijativa A 11\nA 11 – Inicijativa za ekonomska i socijalna prava\nInicijativa A 11 je neprofitna, nestranačka i nevladina organizacija koja se bavi promocijom, unapređenjem i zaštitom ljudskih prava pripadnika/ca ranjivih, marginalizovanih i diskriminisanih grupa sa posebnim fokusom na socijalna i ekonomska prava.\nCiljevi inicijative se ostvaruju kroz aktivnosti kao što su:\nMonitoring sprovođenja javnih politika, domaćih i međunarodnih propisa i preporuka ugovornih tela i međunarodnih organizacija;\nJavno zagovaranja za unapređenje i punu primenu propisa kojima se štite fundamentalna ljudska prava;\nDokumentovanje i izveštavanje o slučajevima kršenja ljudskih prava;\nStrateško zastupanje u slučajevima kršenja ljudskih prava;\nSprovođenje kampanja i edukativnih programa usmerenih na podizanje svesti i obrazovanje za ljudska prava;\nU svom radu organizacija se rukovodi načelima kao što su jednakost, dostojanstvo, solidarnost, socijalna pravda, inkluzivnost i rodna ravnopravnost.\nDžordža Vašingtona 54/7\nOvaj veb sajt koristi kolačiće. Korišćenjem našeg sajta saglasni ste da koristimo kolačiće. Međutim, uvek imate mogućnost da ih isključite konfiguracijom vaših parametara. Politika privatnostiPodešavanje kolačićaPRIHVATI\nKratak pregled politike privatnosti\nKolačići koji su potrebni Uvek omogućeno\nNeophodni kolačići su od suštinske važnosti za pravilno funkcionisanje veb sajta. Ova kategorija uključuje samo one kolačiće kojima se obezbeđuju osnovne funkcionalnosti i bezbednosne funkcije vebsajta. Ti kolačići ne čuvaju bilo kakve podatke o ličnosti.\nKolačići koji nisu naročito neophodni za funkcionisanje veb sajta, i koriste se specifično u svrhu prikupljanja podataka o ličnosti korisnika putem analitike, oglasa i ostalih ugrađenih sadržaja nazivaju se kolačićima koji nisu neophodni. Obavezno je pribavljanje saglasnosti korisnika pre aktiviranja ovih kolačića na vašem veb sajtu.


Pokret “1 od 5 miliona” zahteva odlaganje izbora zbog rizika od širenja koronavirusa – Gerila\nGerila > Korona > Pokret “1 od 5 miliona” zahteva odlaganje izbora zbog rizika od širenja koronavirusa\nPokret “1 od 5 miliona” zahteva odlaganje izbora zbog rizika od širenja koronavirusa\nobjavljeno na Mar. 14, 2020 u 11:02 am\nImajući u vidu rizike po javno zdravlje usled širenja virusa Covid-19, Pokret „1 od 5 miliona“ zahteva od nadležnh organa Republike Srbije da donesu meru odlaganja republičkih i lokalnih izbora, zakazanih za 26. april, i to za najmanje dve nedelje do mesec dana, saopštwno je danas iz ovog pokreta.\n“Pokret „1 od 5 miliona“ odgovoran je pre svega prema građanima i brine o životu svakog čoveka. Zato smo dužni da apelujemo na sve da zaštitu zdravlja naših građana prepoznaju kao jedinu bitku koju treba voditi u nastupajućem periodu. U toj bitki svi moramo da pokažemo solidarnost. Svaki vid potencijalno masovnog grupisanja ljudi, pa tako i predizborne i izborne aktivnosti, mora biti izbegnut kako bi se smanjile mogućnosti za širenje virusa”, navodi se u saopštenju.\nDodaje se i da Pokret zahteva od režima da konačno pokaže odgovornost prema građanima, i odloži izborni proces za navedeni period, sa otvorenom mogućnošću produženja odlaganja ukoliko u međuvremenu ne dođe do otklanjanja rizika po živote ljudi.


Memorijal "Ante Lambaša" 2015 za vikend\nNaslovna » Izlasci » Sport » Memorijal „Ante Lambaša“ 2015 za vikend\nNeko drugi 29. oktobar 2015. Sport Postavite komentar\nNa 23. izdanju ove sportske manifestacije učestvovaće oko 250 takmičara iz naše zemlje i zemalja regiona, a prvi put i ekipa iz Ruske Federacije.\nU toku takmičenja održaće se dve memorijalne trke: „Slavko Njegovan“ (100 metara prsno) i „Dejan Vukadinović“ (100 metara kraul). Organizator je Plivački klub Beograd, a pokrovitelj Sekretarijat za sport i omladinu.\nMemorijal „Ante Lambaša“ se od 1995. godine nalazi u međunarodnom LEN kalendaru takmičenja, a od 2003. je uvršten u grupu elitnih takmičenja. Nosi ime po čoveku koji je dugi niz godina bio neprikosnovena ličnost u oblasti vodenih sportova, ne samo na prostorima bivše SFRJ nego i u Evropi i svetu. Ante Lambaša bio je doživotni predsednik svetske i evropske plivačke federacije. (Beoinfo)\nTagovimemorijal "ante lambaša" plivanje src 11. april\nPrethodni Mađarska trgovačka kuća u Beogradu\nSledeći Čukarica: Sajam zapošljavanja 31. oktobra


Borjan najbolji u Ligi šampiona po „superodbranama” - SPORTSKI ŽURNAL\nPOTRES U LUČANIMA - Neško više nije šef, Stanić na klupi Mladosti\nBorjan najbolji u Ligi šampiona po „superodbranama”\n14 decembar, 2018 10\nJoš jedno priznanje za Zvezdinog golmana\nNiko nije više zaustavljao velike šanse rivalima u Ligi šampiona od Milana Borjana!\nPrema podacima „InStata”, golman Crvene zvezde je u proseku upisivao po tri „superodbrane“ po utakmici.\nSa ukupno 18 odbrana iz kategorije izuzetnih pozicionirao se kao najzapaženiji u timu prvaka Srbije u istorijskom učešću u elitnom takmičenju.\nPrema Borjanu su na šest utakmica u grupi Lige šampiona upućena 63 precizna šuta, primio je 17 golova, ali je na dva susreta sačuvao mrežu i na preostala četiri meča sprečio da Crvena zvezda pretrpi ubedljivije poraze.\nBorjan je ubedljivo zauzeo prvo mesto po „superodbranama” sa tačno tri po meču, pozicionirao se ispred Jerona Zuta (PSV), Samira Handanovića (Inter), Odiseasa Vlahodimosa (Benfika) sa 2,3 po utakmici i Andrea Onane (Ajaks) sa 2,1.\nI statistički podaci ukazuju da je Borjanova uloga u Zvezdinim evropskim uspesima ogromna i da je neminovno da dobije povoljne finansijske ponude iz inostranstva. Ugovor sa crveno-belima ističe narednog leta, ove zime rešavaće se da li će da realizuje transfer, produži saradnju po daleko boljim novčanim uslovima ili će ostati do kraja sezone i zatim bez obeštećenja birati ponude.\nNije mali broj ljudi koji komentarišu da bi Crvena zvezda u sklapanju tima za naredno leto prvenstveno trebalo sve da učini da stvoriti uslove za Borjanov ostanak, jer će golmana takvog kalibra teško uspeti da angažuje.\nsavke · 14 decembar, 2018 13:26\nPigeon · 14 decembar, 2018 13:45\nne razumes se u fudbal · 14 decembar, 2018 15:55\n@Pigeon · 14 decembar, 2018 17:37\nDzumhur · 14 decembar, 2018 17:42\nSlatko od snova · 14 decembar, 2018 17:41\nRealno · 14 decembar, 2018 20:26\nTako je · 14 decembar, 2018 21:36\nŽeljko · 16 decembar, 2018 11:13\nRus · 17 decembar, 2018 09:36


ZAKON O PRIVREDNIM DRUŠTVIMA: Pokrenut postupak prinudne likvidacije 4.000 privrednih društava\nAgencija za privredne registre je poslednjeg dana 2019. godine objavila u Registru privrednih subjekata obaveštenja kod oko 4.000 privrednih društava da su se stekli razlozi za prinudnu likvidaciju propisani članom 546. Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon, 5/2015, 44/2018, 95/2018 i 91/2019).\nU obaveštenju se navodi da su se stekli razlozi za prinudnu likvidaciju zbog toga što društvo nije dostavilo nadležnom registru godišnje finansijske izveštaje do kraja prethodne poslovne godine (2019. godine) za dve uzastopne poslovne godine koje prethode godini u kojoj se podnose finansijski izveštaji (2018. i 2017. godinu).\nKako su razlozi za pokretanje prinudne likvidacije neotklonjivi, jer su istekli svi rokovi za dostavljanje pomenutih finansijskih izveštaja, obaveštenja su objavljena na internet stranici Agencije najpre zbog pravovremenog obaveštavanja poverilaca. Nakon isteka roka od 90 dana od dana objave obaveštenja, registrator nadležan za poslove registracije u Registru privrednih subjekata će pokrenuti postupak prinudne likvidacije kod navedenih društava i tek nakon toga, u roku od 60 dana, obrisati ta društva iz registra.\nPretraga obaveštenja, prema tipu oglasa i obaveštenja, opštini, datumu oglasa ili obaveštenja, matičnom broju i nazivu društva može se izvršiti na linku: Pretraga oglasa i obaveštenja, gde je omogućena pretraga podataka o privrednim subjektima kod kojih je objavljeno obaveštenje.\nPodsetimo, prošle godine je po istom osnovu obrisano oko 22.400 privrednih društava iz Registra privrednih subjekata, a u ovom, novom postupku, stekli su se razlozi za pokretanje prinudne likvidacije kod oko 4.000 privrednih društava.\nIzvor: Vebsajt APR, 03.01.2020.


Polovni Terberg kamioni sa otvorenim sandukom oglasi za prodaju - Mascus Srbija\nNalazite se ovde: Mascus Srbija > Transportna vozila > Kamioni > Kamioni sa otvorenim sandukom > Terberg\n10x4 Euro 5 (1)\nPolovna Terberg kamioni sa otvorenim sandukom na prodaju\nOvo su rezultati pretrage polovnih Terberg kamioni sa otvorenim sandukom mašina koje su za prodaju. Terberg kamioni sa otvorenim sandukom oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Terberg kamioni sa otvorenim sandukom u Brend sekciji.\nTerberg 10x4 Euro 5Opšte stanje (1-5): 5, Godina registracije: 2010, konfiguracija sekire: 10x4, Klasa emisije: Euro 5, Međuosovinski razmak: 780 cm, Snaga motora: 469, Zapremina motora: 12777, Mjenjač: Automatic, Maksimalni teret: 27965, Bruto težina: 50000, Zemlja proizvodnje: nl\n2010 470.441 km\nHolandija, Wijchen, Netherlands\nOvde je kompletna lista polovnih Terberg kamioni sa otvorenim sandukom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Terberg kamioni sa otvorenim sandukom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Terberg kamioni sa otvorenim sandukom koje Vas interesuju.


Magarci - Blic Online\nOrganizacija za prava životinja, PETA, nedavno je objavila više nego uznemiravajući video koji svedoči o tome kako su magarci na Santoriniju postali žrtve, i vlasnika i bezobzirnih turista. Na snimku se jasno vide otvorene rane uzrokovane udarcima štapa i naglim povlačenjem uzdi.\nMagarci pored toga što važe za najtvrdoglavije životinje, često mogu biti i veoma umiljati, s sudeći po video snimku koji dolazi iz Crne Gore, imaju i istančan ukus za slatkiše.\nDvoje studenata, svakog radnog dana kada je lepo vreme, dolaziće na farmu magaraca Martinići kod Podgorice i provoditi po dva sata timareći, mazeći, i pričajući magarcima, koji, kao i ljudi, vole nežnost i pažnju. Na nesvakidašnji oglas za posao čija je cena sata rada tri evra, javio se veliki broj kandidata, a njih dvoje Darko Saveljić, vlasnik, izabrao je na osnovu pisma koje su uputili, a iz koje se osetila beskrajna ljubav koju imaju prema životinjama.\nNEVEROVATAN OGLAS Sat vremena maženja magarca u Crnoj Gori plaćaju bolje od polovine poslova u Srbiji\nSat timarenja, maženja i priča sa magarcima, odnosno da ih čovek učini srećnijim košta tri evra. I to jeste radno mesto i ozbiljna ponuda za posao čije je radno vreme dva sata u toku dana, po želji kad je suvo vreme, na farmi magaraca Martinići 15 kilometara od Podgorice.\nOvim omiljenim životinjama preti NEVIĐENA KRIZA opstanka\nSvetska populacija magaraca suočava se s krizom, usled velike potražnje za njihovom kožom u Kini, gde se takođe jede njihovo meso, a neki delovi koriste za tradicionalnu medicinu, piše BBC.\nNOVOGODIŠNJI BAL U Martinićima održan program sa magarcima za decu i odrasle\nNa farmi magaraca u Martinićima kod Podgorice danas je održan Novogodišnji bal sa magarcima za decu i odrasle.\nIzgleda da smo sve vreme POTCENJIVALI MAGARCE\nGrupa iranskih poslanika i poslanica podneli su tužbu protiv kolege koji je izjavio da parlament nije mesto za ''magarce i žene'', preneli su danas mediji u Teheranu.\nAvganistan: I magarci pomažu u dopremanju izbornog materijala\nU Avganistanu se danas održavaju treći predsednički izbori od svrgavanja talibanske vlasti, a vlasti se na sve načine trude da izborni materijal dopreme i do najudaljenijih delova zemlje, čak i uz pomoć magaraca.\nU polju u Turskoj pronađeni gotovo zaleđeni magarci\nMeštani jednog sela u Turskoj, gde poslednjih dana vlada jako nevreme, pronašli su gotovo zamrznuto stado magaraca, na koje je vlasnik očigledno zaboravio.\nPogledajte: Skoro zaleđeni magarci spaseni u Turskoj\nJako nevreme koje je poslednjih nekoliko dana zahvatilo Tursku je dovelo do potpunog saobraćajnog kolapsa i ugrozilo svakodnevni život mnogih građana, a pogotovo su na udaru bile ruralne oblasti ove zemlje. Tako je grupa ljudi u selu Karvik naišla na četiri skoro zaleđena magarca, koje su meštani ipak uspeli da spasu od smrzavanja.


Home / PROJEKTI / Završeni projekti / SRBIJA U EVROPSKOJ UNIJI - ŠTA OD TOGA IMAM JA, ŠTA OD TOGA IMA MOJ GRAD\nSRBIJA U EVROPSKOJ UNIJI - ŠTA OD TOGA IMAM JA, ŠTA OD TOGA IMA MOJ GRAD\nOsnovni ciljevi projekta su:\nOdržavanje teme evropskih integracija visoko na društvenoj i političkoj agendi, odnosno sprečavanje tabuiziranja teme približavanja Srbije EU na lokalnom, regionalnom i do mere na nacionalnom nivou i to otvaranjem debata o realnim i konkretnim temama i koristima koje građani i lokalne zajednice imaju od pridruživanja Srbije EU.\nOjačavanje pro-evropskih reformskih snaga, ulivanje sigurnosti aktivistima i podsticanje nosioca proevropskih ideja na neposredno aktivističko delovanje i to stvaranjem atmosfere proevropskog društvenog pokreta i široke akcije u kojoj učestvuje veliki broj aktera. Lokalni, pokrajinski i parlamentarni izbori su prilika da se jasno artikuliše proevropska orijentacija srpskog društva, čemu OCD mogu dati veoma veliki doprinos.\nVršenje pritiska na političku i intelektualnu elitu da prizna i prihvati da je pridruživanje Srbije EU jedina razvojna opcija Srbije.\nOsnaživanje i promocija racionalnog pristupa temi evropskih integracija i daljeg razvoja Srbije u cilju amortizovanja iracionalnih i populističkih istupanja antievropskih političkih snaga.\nPlanira se neposredno obraćanje građanima u vidu javnih debata koje čine okosnicu javne kampanje. Organizovaće se 300 javnih rasprava u 50 gradova u Srbiji - 6 debata u 43 lokalnih zajednica u vremenskom periodu od 2 meseca. Teme i panelisti se utvrđuju u saradnji sa lokalnim partnerima, ali su metodologija i format jedinstveni za sve debate - teme se tretiraju na konkretan i visoko lokalizovan način, kako bi se građanima ukazalo na konkretne dobiti koje imaju od pridruživanja Srbije EU.\nOvakav pristup temama ima za cilj da temu pridruživanja Srbije EU što više približi građanima i to sa stanovišta racionalnog izbora i konkretnih dobiti za svakog pojedinačnog građanina odnosno kategorija stanovništva.\nPoslednja u seriji debata će se organizovati 9. maja, odnosno na Dan Evrope, u svim sredinama, dok će i jedinstvena konferencija na nacionalnom nivou biti organizovana u Beogradu.


Dau Džons skočio za 200 poena, i evropske berze u plusu – Bankar.rs\nHome/FOREX/Dau Džons skočio za 200 poena, i evropske berze u plusu\nAkcije na Volstritu su juče značajnije porasle, pošto je izjava meksičkog ministra spoljnih poslova “ubrizgala” izvestan optimizam u pogledu očekivanja vezanih za rešavanje pitanja imigracije i tarifa sa SAD.\nMeksički ministar Marselo Ebrard je izjavio da Meksiko verovatno može da postigne dogovor sa SAD na sastanku zvaničnika, čime bi se sprečio plan SAD o uvođenju petoprocentnih tarifa na meksičku robu.\nŠiri indeks S&P 500 je porastao za 0,8 odsto, industrijski Dau DŽons za 229 poena ili 0,9 odsto na 25.049 poena, a tehnološki Nasdak za 0,9 odsto, prenosi agencija AP.\nAkcije proizvođača čipova i tehnoloških kompanija su takođe uzletele, pri čemu su deonice Majkrosofta porasle za 1,3 odsto, a Epla za 1,2 odsto.\nI na evropskim berzama akcije su ojačale nakon što je najnoviji izveštaj pokazao da je stopa nezaposlenosti u evrozoni pala na najniži nivo u više od deset godina.\nNemački indeks DAKS je porastao za 1,2 odsto, a francuski KAK za 0,4 odsto.\nAmerička TV mreža CNBC navodi da su evropske berze završile trgovanje u plusu usled oporavka poverenja investitora širom sveta, pri čemu je automobilski sektor zabeležio najbolje rezultate, uz skok akcija od 3,2 odsto.\nPanevropski indeks Stoxx 600 je porastao za 0,65 odsto, dok su jedino akcije tehnoloških kompanija bile u “crvenom”, budući da su uknjižile pad od 0,2 odsto.\nPoverenje investitora je juče počelo da se oporavlja, jer se američki predsednik Donald Tramp, drugog dana zvanične posete Britaniji, sastao sa britanskim poslovnim liderima i obećao britanskoj premijerki Terezi Mej “vrlo važan trgovinski sporazum”.\nakcije Berze Rast Volstrit\nNBS kupila 90 miliona evra, evro 117,8834 dinara\nEUROSTAT: U 2017. BDP u Srbiji bio 5.600 evra


SAD predstavile novu nuklearnu strategiju\nAdministracija predsednika Baraka Obame predstavila je novu strategiju prema kojoj je Sjedinjenim Državama, prvi put u skoro 50 godina, znatno ograničena mogućnost korišćenja sopstvenog arsenala nuklearnog oružja. U dokumentu koji je danas predstavljen u Pentagonu, navodi se da obimno američko nuklearno naoružanje iz doba Hladnog rata nije prikladno za suočavanje sa aktuelnim svetskim problemima, kao što je borba protiv terorizma.\nSjedinjene Države su se prvi put obavezale da neće koristiti nuklearno oružje protiv zemalja koje, u skladu sa Sporazumom o nuklearnoj proliferaciji, ne poseduju nuklearno naoružanje.\n“Ovim dokumentom je objašnjeno kako će Sjedinjene Države smanjiti svoju ulogu i broj nuklearnih bojevih glava sa krajnjim ciljem - što je svet bez nuklearnog naoružanja”, kaže američki sekretar za odbranu, Robert Gejts.\nTo podrazumeva i uzdržavanje od korišćenja nuklearnog oružja čak i protiv zemlje koja izvrši biološki, hemijski ili sajber napad na Sjedinjene Države.\nHilari Klinton drži dokument koji sadrži novu strategiju o korišćenju nuklearnog oružja na današnjem brifingu u Pentagonu\n“Menjamo naše prioritete kako bismo sprečili nuklearnu proliferaciju i nuklearni terorizam. Ovaj dokument je temelj na kojem ćemo zajedno sa našim saveznicima sagraditi sigurniju budućnost”, poručila je američka državna sekretarka Hilari Klinton.\nNova, ograničena nuklearna strategija predsednika Obame naišla je na kritike, iako se dokument ne odnosi na zemlje koje krše Sporazum o nuklearnoj proliferaciji, među kojima su Iran i Severna Koreja.\n“Levičari će se žaliti, jer nije učinjeno više da se nuklearno naoružanje potpuno eliminiše, a desničari će ovo protumačiti kao predaju usred žestoke borbe sa susedima širom planete”, smatra Rik Klajn, politički analitičar TV mreže "Ej Bi Si"(ABC).\nJedan američki zvaničnik je u izjavi za tu TV mrežu objasnio da u dokumentu postoji deo u kojem se navodi da Sjedinjene Države zadržavaju pravo na korišćenje nuklarne sile - u slučaju ozbiljne opasnosti od bioloških napada.


Vlasotinčani dobili autosmećaru vrednu 58.000 evra – Info Centar Juga\nVlasotinčani dobili autosmećaru vrednu 58.000 evra\nPrvi sekretar Ambasade Japana u Srbiji Masajoši Jamato predao je klučeve kamiona-autosmećara direktoru JKP Komunalac u Vlasotincu Svetislavu Petroviću. Vozilo vredno 58.000 evra nabavljeno je sredstvima japanske vlade, a putem konkursa koji je raspisala Ambasada Japana za projekte u oblasti zaštite životne sredine. Projekat vlasotinačkog „Komunalca“ jedan je od osam koji su prošli u konkurenciji 400 projekata.\n„Zahvaljujem na plodonosnoj realizaciji ovog projekta opštini Vlasotince i JKP Komunalac. Cenim vaš napor da doprinesete zaštiti životne sredine time što se sada smeće svakodnevno, pouzdano i bezbedno prikuplja i odvozii. Vlada Japana nastaviće da pruža podršku narodu Srbije i nadam se da će naši odnosi biti još bolji u budućnosti“ – rekao je prvi sekretar japanske ambasade Masajoši Jamato.\nVozilo je namenjeno prikupljanju i odvozu smeća iz uskih ulica, kojih u Vlasotincu ima 40-ak. Pre nabavke malog autosmećara, otpad se iz uskih ulica prikupljao iodvozio traktorom.\n„Ovakvo vozilo bilo nam je nasušna potreba i ideja se nametnula sama, ali kroz saradnju sa predstavnicima japanske ambasade efekti posla na terenu su vidljivi svakog dana“ – rekao jedirektor JKP Komunalac Svetislav Petrović, koji je, inače i lično radio na pripremi projekta.\nPredsednik opštine Zoran Todorović rekao je da je visok nivo kvaliteta komunalnih usluga nešto čemu opština teži i što će nastaviti da unapređuje.\n„Veoma poštujem trud japanskog naroda koji posredstvom svoje ambasade nastoji da i narodu Srbije olakša svakodnevni život ulažući u projekte koji doprinose zaštiti životne sredine. Činjenica da je opština Vlasotince, odnosno JKP Komunalac dobilo donatorska sredstva Vlade Japana tako što je konkurisalo svojim projektom , još jedan je dokaz da nastojimo da u našu opštinu privučemo sredstva koja su dostupna putem raznih konkursa“ – dodao je Todorović.\nPrvi sekretar japanske ambasade Masajoši Jamato poneo je u Beograd sliku, ulje na platnu, sa motivima Vlasine, dar opštine Vlasotince.\nZa strateški razvoj Golije\nSrpska napredna stranka u Medveđi proslavila Svetu Petku (FOTO)\nLebane: Nove uredbe za poljoprivredne proizvođače


Dvije grupe mladih izviđača iz Gonzage i Suzzare (Italija) prošle sedmice su boravili u gradu Maglaju. Oni su od maglajskih prijatelja u Tuzli čuli za strašne poplave, koje su se prošle godine dogodile u Maglaju, te su odlučili da dođu, posjete naš grad i pomognu koliko je to u njihovoj moći....\nNačelnik općine Tešanj, Suad Huskić danas je sa vlasnikom kompanije HIFA Petrol Hajrudinom Ahmetlićem posjetio gradilište novog objekta namijenjenog za dnevni boravak djece sa posebnim potrebama u Tešnju. ...\nPredstavnici organizacije RVI općine Tešanj prisustvovali obilježavanju dana RVI ZDK u Brezi\nU delegaciji RVI općine Tešanj bilo je 50 invalida, a koji su prema riječima predsjednika Muharema Sejdića birani na osnovu činjenice da li su već učestvovali na ovakvim manifestacijama. ...\nDOBOJ: Lažni humanitarci opljačkali penzionera\nPenzioner iz Doboja M.Ž. postao je žrtva domišljatih prevaranata koji su ga prvo doveli u zabludu, a zatim mu ukrali oko 3.000 maraka....\nSaradnja između institucija i prenošenje primjera dobre prakse...\nAMEL TUKA POSTAO ZAŠTITNO LICE HIFA GROUP!\nNajbolji bosanskohercegovački atletičar Amel Tuka je danas, 13.08.2015.g., postao zaštitno lice Hifa Group...\nDOBOJ: Obijena zlatara “Ljubuškić” (VIDEO)\nPljačka juče ujutro oko tri sata u samom centru Doboja. Na meti nekoliko pljačkaša, među kojima je, kako se sumnja, bilo i naoružanih automatskom puškom, bila je zlatara....


Subotička bolnica nastavlja sa opremanjem svojih odelenja. Zahvaljujući odobrenim sredstvima Uprave za kapitalna ulaganja Vojvodine, ta ustanova za najkasnije 2 meseca, dobiće novi respirator koji će biti smešten na odelenju neonatologije.\ndr Bogdanka Đapić\nOdelenje neonatologije u subotičkoj bolnici trenutno ima 2 aparata za ventilaciju pluća kod dece, koja su stara 40-ak godina, te je nabavka novog aparata preko potrebna.\nU Upravi subotičke bolnice kažu da se za postojeće aparate na odelenju gde su novorođene bebe, više ne mogu pronaći delovi za zamenu, te da se očekuje da će novi respirator stići za najkasnije dva meseca, a sredstva su već odobrena od strane Uprave za kapitalna ulaganja Vojvodine. Vrednost novog respiratora je oko 6 miliona dinara.\n— Novi aparat će nam mnogo značiti jer je on preko potreban kod prevremeno rođene dece, obzirom da ona zahtevaju ventilatornu potporu aparata — rekla je za naš list dr Brankica Milisavljević, pomoćnica direktora subotičke bolnice i načelnik Odelenja za neonatologiju.\nUprava za kapitalna ulaganja Vojvodine dodelila je oko 44 miliona dinara za realizaciju 12 projekata u 9 vojvođanskih opština, za finansiranje i sufinansiranje Projekata u oblasti zdravstvene zaštite.\nU Bolnici završena i prva faza akreditacije\nPrva faza procesa akreditacije - faza samoocenjivanja, završena je u subotičkoj bolnici, što je još jedna novina u toj ustanovi. Proces akreditacije je prema rečima dr Bogdanke Đapić, pomoćnika direktora za podršku medicinskim poslovima i kvalitetu i koordinatorke u postupku akreditacije subotičke bolnice, važan proces ocenjivanja kvaliteta rada ustanove od strane zaposlenih koji u njoj.\n— Akreditacija je važna za našu bolnicu jer nam pruža mogućnost da preispitamo svoje aktivnosti i procenimo ih u skladu sa akreditacionim standardima. Kompletirane radne sveske po timovima (popunjene i samoocenjene), zajedno sa pratećom akreditacionom dokumentacijom poslate su u Agenciju za akreditaciju zdravstvenih ustanova Srbije (AZUS) u Beograd, gde se analiziraju od strane formiranog tima spoljnih ocenjivača — kaže dr Đapić.\nDruga faza procesa akreditacije kako je najavljeno iz bolnice, počeće od 6. decembra, kada će tu ustanovu posetiti tim spoljnih ocenjivača, koji će na osnovu viđenog stanja i prethodno analiziranog sadržaja radnih svesaka sprovesti ocenjivanje kvaliteta rada Opšte bolnice Subotica.\nDr Đapić ističe i da je za bolnicu važno da bude akreditovana jer taj program podstiče ustanovu da unapređuje kvalitet rada. Akreditovani standardi su fokusirani na pacijenta - korisnika usluga i podrazumevaju kontinuirani proces praćenja i lečenja pacijenata od momenta prijema do otpusta a imaju i druge benefite.


Norveške vlasti pripremaju psihijatriju samo za Brejvika\nNorveške vlasti odobrile planove prema kojima će u zatvoru Ila, gdje Andres Brejvik čeka na presudu, biti izgrađeno psihijatrijsko odeljenje specijalno za njega.Na taj način će, čak i da sud 24. avgusta presudi da je Brejvik psihički neuračunljiv, on ostati unutar zidina zatvora Ila, javlja AP.\nBrejvik se nalazi u tom zatvoru od 22. jula 2011. kada je ubio 77 ljudi pošto je prvo podmetnuo bombu u blizini zgrade norveške vlade u Oslu, posle čega je otišao na ostrvo Utoja, gdje je nasumice pucao na učesnike ljetnjeg kampa mladih laburista.\nTužilac Svein Holden izjavio je, tokom iznošenja završne riječi tužilaštva 21. juna, da bi Brejvika trebalo prebaciti iz zatvora u bolnicu jer nije dokazano da je mentalno zdrav.\n"Ne može se isključiti da je Brejvik bio psihotičan u vrijeme kada je počinio zločin. Zahtijevamo da bude prebačen u psihijatrijsku ustanovu", rekao je tada Holden.\nU slučaju da sud odluči da je Brejvik krivično odgovoran, tužilac Holden je zatražio da Brejvik bude osuđen na maksimalnu 21-godišnju zatvorsku kaznu u Norveškoj, koja može biti produžena sve dok se bude smatralo da osuđeni predstavlja opasnost po društvo.\nPrema rezultatima istraživanja javnog mnjenja objavljenim prošle sedmice, 74 odsto Norvežana želi da Brejvik bude poslat u zatvor, a samo 10 odsto smatra da ga treba poslati u zatvorenu psihijatrijsku ustanovu.


Dobri prinosi pšenice uprkos vanrednim merama tokom proleća - Radio Goraždevac\nSektor poljoprivrede pogođen je širenjem pandemije virusa Covid-19 jer su mnogi procesi u ovoj oblasti usporeni a najviše prodaja poljoprivrednih proizvoda kažu sagovornici Radio Goraždevca.\nPoljoprivrednik Milan Jovović iz Goraždevca kaže da je tokom vanrednih mera bilo veoma teško održavati imanje zato što je bilo teško nabavljati sirovine.\n„Veoma je teško bilo iz razloga što je trebalo obezbediti đuvbrivo, trebalo je otići do grada, zatvoreni su bili putevi. Ipak nekako smo se snašli, to smo odradili u redovnom roku ali je bilo teško jer se nije moglo do grada i prodavnice su bile zatvorene“, kaže Jovović.\nIako je pandemija još u martu zaustavila mnoge procese, poljoprivrednici iz Goraždevca kažu da pšenica dugo nije davala ovako dobre prinose a i cena od 0,18 evro centi je bolja u odnosu na raniji period. Vladan Milovanović svakodnevno žanje od jutra do mraka kako bi se ovaj posao završio na vreme.\n„Ove godine je odličan prinos u odnosu na prošlu godinu i kroz pšenicu nema trava tako da lepo ide žetva“, kaže Milovanović za Radio Goraždevac.\nSektor poljoprivrede je i onako preokupiran svakodnevnim sektorskim problemima ali sada imamo i problem pandemije u kome se gazdinstva nisu najbolje snašla, kaže direktor poljoprivrede u opštini Peć Mehdi Mulaj.\n„Poljoprivreda kao sektor u sebi ima dosta problema i velike troškove i sve to zavisi od poljoprivrednika koji od toga imaju dobit za svoje porodice. Situacija sa pandemijom je veoma pogoršala situaciju u poljoprivredi. Otežana je proizvodnja, otežana je prodaja. Nije moguće slobodno kretanje ljudi. Troškovi proizvodnje su isti ali vraćanje tih troškova je veoma otežano“, kaže Mulaj.\nMnoge privredne grane imale su dodatne subvencije zbog novonastale situacije i gubitaka. Poljoprivrednici će uskoro moći da apliciraju za redovne subvencije ali je prema rečima Mulaja fond znatno uvećan zbog pandemije korona virusa.\n„Još uvek nemamo nekih signala da ćemo imati pomoć koja je namenjena upravo za to ali očekujemo pomoć od planiranih grantova i subvencija. Stoji da je poljoprivreda oštećena mnogo što se tiče situacije oko Kovida19. Problem je troškova za investiciju i nastavka rada u poljoprivredi i to će se kroz ovaj fond pokriti“, kaže Mulaj.\nDobri prinosi i pored problema sa pandemiom Kovid-19 nisu uvek garant kompletnog uspeha. Iz direktorata za poljoprivredu u Opštini Peć savetuju proizvođačima da je neohodna konsultacija sa stručnjacina i primena savremenih tehnologija tamo gde je to moguće.


Kancelarije pravne pomoći, koje deluju u okviru članica Mreže CHRIS, od 19. decembra 1999. godine, otvorene u saradnji sa Komitetom pravnika za ljudska prava – YUCOM iz Beograda, a nastavak rada Kancelarija, omogućen je podrškom FREEDOM HOUSE, u okviru Mreže CHRIS. U proteklom periodu se pokazalo da su državne institucije koje treba da brinu o ljudskim pravima i slobodama (formalne kancelarije pravne pomoći pri Opštinama) ili atrofirale ili zaostale, i da upućuju slučajeve u naše Kancelarije pravne pomoći. U periodu koji nas očekuje, za kancelarije besplatne pravne pomoći jako je bitan i socijalni momenat (u Boru se očekuje da 5.000 radnika ostane bez posla; u Nišu je od 107.000 radno sposobnog stanovnista 43.000 nezaposlenih) tako da na žalost očekujemo puno slučajeva kršenja ljudskih prava. Pokazalo se takođe da je horizontalna saradnja kancelarija pravne pomoći CHRIS svrsishodna i da je Mreža sposobna da izradi i predloge građanskih i zakonodavnih inicijativa. U tom smislu Mreza CHRIS i dalje nastavlja sardnju sa svojim strateškim partnerom Komitetom pravnika za ljudska prava – YUCOM iz Beograda.\nKad je u pitanju besplatna pravna pomoć, strateška aktivnost Mreže CHRIS, naša procena da je potreba za pružanjem besplatne pravne pomoći građanima neophodna, pokazala se u proteklom periodu kao tačna. Naime, iako se stanje oko poštovanja ljudskih prava i sloboda u dobroj meri poboljšalo i da je manji broj drastičnih kršenja ljudskih prava i sloboda od strane državnih organa (kao za vreme režima Slobodana Milosevića) broj građana koji se obraćaju kancelarijama besplatne pravne pomoći CHRIS-a se ne smanjuje. Iako drastičnih i brutalnih primera povrede ljudskih prava ima u manjem broju, na žalost su i dalje prisutni. Kancelarije pravne pomoci CHRIS-a su aktivno učestvovale i zastupale na sudu slučajeve kao najbrutalnije primere torture u Srbiji posle oktobarskih promena 2000.\nKao potvrdu navedenog, evo podataka o broju slučajeva prijavljenih kancelarijama pravne pomoći u okviru Mreže CHRIS u periodu od 01.01.2001. do 01.08.2002. obratilo se, po našim evidencijama, 831 lice, od toga 97 je karakterisano kao kršenje elementarnih ljudskih prava, 53 slučaja zastupljeno je na sudu, a preko 20 slučajeva je bilo klasična policijska tortura. Svi ostali slučajevi su razmatrani od strane naših pravnika, pisane su krivične prijave, deljeni pravni saveti i vršeni razni pritisci na institucije sistema, bilo dopisima ili ličnim posetama predstavnika kancelarije. Karakteristično za sve kancelarije pravne pomoći je da su slučajevi bili često više iz susednih opština nego iz samog grada u kome se deluje. Pokrivamo i ona mesta gde nema orgaizacija poput naših, odlascima na lice mesta (kod ugrozenih pojedinaca). Takođe, zastupamo i izbeglice, kako kolektivno, tako i njihove pojedinačne slučajeve. Takođe se pokazala potreba za suštinskim i konkretnim povezivanjem sa organizacijama iz Bosne i Hrvatske koje se bave pitanjem izbeglica, da bi smo kvalitetno mogli da pružimo pravnu pomoć izbeglicama koji se u velikom broju javljaju našim kancelarijama pravne pomoći. U tom smislu Mreža CHRIS planira da se poveže sa takvim organizacijama u što kraćem roku, i osmisli načine i modalitete saradnje sa istim. Sredstva organizcije članice Mreže su usmerile na one aktivnosti koje su pomogle da ojačamo infrastrukturu organizacija i kvalitativno podržimo realizaciju naših stalnih aktivnosti kao i realizaciju strateških projektnih aktivnosti Mreže.


Zbog neizvesnosti s kojima se u uslovima pandemije susreću mladi radnici na tržištu rada, ali i zbog promena u samom načinu radu, nedavno je u organizaciji Saveza samostalnih sindikata Srbije sprovedena onlajn anketa u kojoj je učestvovalo 448 radnika ispitanika iz šest zemalja nekadašnje Jugoslavije, piše "Politika".\nPokazalo se da porast nezaposlenosti i nejednakosti najviše brine ispitanike iz Slovenije, a manje one iz Srbije i Republike Srpske. Isti slučaj je i sa povećanjem siromaštva, dok su identičnu, najvišu zabrinutost oko gubitka posla, izrazili radnici iz Slovenije i Makedonije, a najnižu iz Hrvatske i Crne Gore.\nKada je reč o Srbiji, anketa je pokazala da se broj zaposlenih u toku pandemije nije menjao kod 65 odsto anketiranih, dok je smanjen za 23 procenta, i to više u privatnom nego u javnom sektoru. U odnosu na region, do značajnog smanjenja broja zaposlenih došlo je samo u Sloveniji i Hrvatskoj.\nProsečan nedeljni broj radnih sati u Srbiji smanjen je za 4,9, sa 37,6 na 32,7 časova. Učešće mladih koji su pre epidemije radili kraće od 40 sati povećano je sa 19,3 odsto na 45,5 procenata u toku epidemije.\nSmanjenje plate doživela je oko petina anketiranih iz naše zemlje, od kojih trećina radi u privatnom sektoru. Povećanju zarade moglo je da se obraduje samo 11 odsto mladih radnika.\nKada je reč o obimu posla, pandemija je i tu pomrsila konce, pa je tako tek kod petine njih obim ostao isti, dok je povećan kod 31 procenata anketiranih, a smanjen kod čak 47 odsto zaposlenih.\nIspitivanje je potvrdilo i da je 49 odsto anketiranih u Srbiji radilo od kuće, a u odnosu na region, samo je u Crnoj Gori više mladih radnika radilo od kuće nego u Srbiji. Na takav način najmanje njih angažovano je u Hrvatskoj. Radeći kod kuće, većina zaposlenih u Srbiji je koristila ličnu opremu za rad (računar, internet, telefon). Više od polovine ispitanih kazalo je i da bi želelo da u budućnosti nastavi da radi od kuće.\nPozitivan stav prema fleksibilnim oblicima rada, a to su rad na daljinu, klizno radno vreme, rad s nepunim radnim vremenom, iskazalo je čak 67,6 odsto ispitanika iz naše zemlje.\nMladi treba da se pitaju\nZbog rezultata koje je pokazala anketa, u Savezu samostalnih sindikata Srbije ističu da bi trebalo što pre preduzeti mere za zaštitu i unapređenje položaja mladih.\nU Crnoj Gori skoro 10.000 NEZAPOSLENIH više nego pre godinu dana\nKao najvažniji predlog, Ružica Grabovac Marković, predsednica sekcije mladih, ističe da mladima treba omogućiti da se što pre direktno uključe u sprovođenje odluka.\n"Oni su dosad samo o svemu obaveštavani, niko ih ništa ni ne pita, nažalost. Zato im treba omogućiti da podele iskustvap iz pandemije u planiranju daljeg razvoja i opravka. Trebalo bi i više ulagati u istraživanja, čime se može podstaći preduzetništvo mladih. Sindikati zato žele da zastupaju njihove interese kroz socijalni dijalog na svim nivoima, da uključe i mlade radnike u rad sindikata", nabraja predsednica sekcije mladih.


Bojana Beović, šef slovenačkog kriznog štaba za borbu protiv virusa korona, rekla je danas da će grupa predložiti produženje postojećih restriktivnih mjera ove nedelje.\n– Nije nemoguće da počnemo da razmatramo i promjene u restriktivnim mjerama ukoliko postojeće ne pokažu rezultate, što bi trebalo da se vidi krajem nedelje – rekla je Beović za agenciju STA.\nBeović je rekla da virus korona nastavlja da cirkuliše među populacijom velikim intenzitetom, uprkos mjerama, kao što su zatvaranje vrtića, škola na snazi već mjesec dana.\n– Neke države, poput Austrije, su morale da čekaju nedjeljama da se smiri situacija nakon uvođenja restriktivnih mjera. Međutim, to nije zasad slučaj sa Slovenijom, jer je ovde drugačije društvo – rekla je ona.\nBeović je dodala da se virus širi najviše u firmama, pošto su obrazovne ustanove zatvorene, kao i kafići, zbog čega nije moguće olakšati mjere koje se tiču posla.\n– Kompanije moraju same da se pobrinu da se prekine širenje korone među zaposlenima – zaključila je ona.


31.03.2019 u 10:31\nSutra počinje probni popis u 51 gradu i opštini\nU 51 gradu i opštini u Srbiji sutra počinje probni popis stanovništva, stanova i domaćinstava, najavila je pomoćnica direktora za Sektor društvenih statistika Snežana Lakčević i dodala da će popis trajati do 30. aprila u ponoć. „Probnim popisom biće obuhvaćeno oko 20. 000 domaćinstava i 50. 000 ljudi, i on se sprovodi kako bi sve bilo testirano i spremno za glavni, sveobuhvatni popis, planiran za april 2021. godine”, rekla je Lakčevićeva za Tanjug i dodala da će probni popis biti sproveden i u 14 beogradskih opština. Ona je navela da će se u odnosu na poslednji popis iz 2011, probni popis prvi put raditi na elektronskom obrascu, uz pomoć laptopova, a da je druga novina mogućnost samopopisa preko interneta koju imaju građani Beograda, Novog Sada i Niša, tokom prvih sedam dana\n29.03.2019 u 09:33\nJedinstveni birački spisak nikad nije bio ažurniji\nMinistar državne uprave i lokalne samouprave Branko Ružić izjavio je danas da birački spisak nikada nije bio ažurniji i da se u roku od 24 sata vrše promene u biračkom spisku u slučaju smrti, prenosi Tanjug. Ružić je za RTS objasnio da referenti koji ažuriraju Jedinstveni birački spisak na dnevnom nivou dobijaju informaciju koja lica su tog dana upisana u Matičnu knjigu umrlih i odmah po službenoj dužnosti se, kako kaže, donose rešenja o brisanju tih lica iz Jedinstvenog biračkog spiska”. Dodaje i da je sa Jedinstvenim biračkim spiskom povezana i Matična knjiga venčanih što znači da će u slučaju da dode do promene prezimena činom venčanja ili razvoda, isti podatak automatski biti ažuriran i u Jedinstvenom biračkom spisku. „Zahvaljujući matičarima koji su prebacivali sve podatke\n22.03.2019 u 13:00\nProbni popis stanovnika Srbije u aprilu\nRepublički zavod za statistiku Srbije će od 1. do 30. aprila ove godine sprovesti probni popis stanovništva, domaćinstava i stanova, najavljeno je danas. Ta akcija je deo priprema za popis stanovništva, domaćinstava i stanova 2021. i neće obuhvatiti celokupno stanovništvo već samo oko 20.000 domaćinstava i oko 50.000 lica u izabranim delovima pojedinih naseljenih mesta u 51 lokalnoj samoupravi. Kako je saopštio Republički zavod za statistiku, za razliku od svih dosadašnjih popisa u kojima su podaci prikupljani popunjavanjem papirnih upitnika, u probnom popisu 2019. biće testirane dve nove metode prikupljanja podataka: samopopisivanje putem interneta i popunjavanje elektronskih upitnika pomoću laptopa, prenosi Beta. Samopopisivanje putem interneta je metoda prikupljanja podataka u\n13.03.2019 u 18:55\nProbni popis počinje 1. aprila\nU organizaciji Republičkog zavoda za statistiku od 1. do 30. aprila biće organizovan probni popis stanovništva, kojim će biti obuhvaćeno oko 20.000 domaćinstava i stanova, odnosno oko 50.000 stanovnika. Kako objašnjavaju u nacionalnom statističkom zavodu, probni popis biće sproveden u 51 opštini, odnosno gradu, a uzorak je tako izabran da u svakom upravnom okrugu Srbije bude zastupljena najmanje jedna opština ili grad. Osnovni cilj probnog popisa jeste da se pravovremeno testiraju sva metodološka, organizaciona i informatička rešenja i instrumenti koji su pripremljeni za popis 2021.\n02.03.2019 u 16:45\nZašto BiH izbegava popis stanovništva\nZašto sve u vezi sa brojem žitelja BiH – pa time i popisivanjem građana – uvek postane problematično do mere da se ovo tehničko pitanje nametne kao sudbinsko? Može li se, kako neki veruju, deo odgovora skrivati u strepnji da bi novi popis stanovništva u BiH potvrdio najnovije podatke nevladinog sektora po kojima je zemlju i njena dva entiteta u proteklih pet godina napustilo 173.011 ljudi? Ili su, uistinu, podaci koliko koga ima po nacionalnom ključu toliko utkani u ovdašnju svest, da na svim stranama rasplamsavaju strahove ili stremljenja?\n26.02.2019 u 17:07\nU aprilu probni popis stanovništva u 51 gradu i opštini\nProbni popis stanovništva, stanova i domaćinstava biće organizovan tokom aprila u 51 gradu i opštini među kojima je i 14 beogradskih, najavila je danas pomoćnica direktora za Sektor društvenih statistika Snežana Lakčević. „Taj probni popis, tokom koga će postojati i dve novine u odnosu na poslednji iz 2011. uvod je u sveobuhvatni planiran za 2021”, rekla je Lakčević za Tanjug i dodala da će tim probnim popisom biti obuhvaćeno oko 20.000 domaćinstava i 50.000 ljudi. Prema njenim rečima, tokom popisa prikupljaće se informacije o stanovništvu - domaćinstvima, stanovima, ekonomskim i migratornim pitanjima, a deo njih ce se ticati i osoba sa invaliditetom. Popis će se prvi put vršiti pomoću elektronskog obrasca i laptopova, kazala je Lakčević i dodala da se druga novina odnosi na\n03.06.2018 u 22:00\nJugosloveni nestaju, Vlaha sve manje\nSudeći prema broju članova grupa na socijalnim mrežama koje nose jugonostalgične nazive, kao što su „Dobra stara vremena”, „Osamdesete su bile godine” i „Jugoslavija – naša jedina država”, više od sto hiljada osoba s nostalgijom se priseća odrastanja u zemlji koja se prostirala od Vardara pa do Triglava. Međutim, poslednji popis stanovništva svedoči da u Srbiji živi svega 23.303 Jugoslovena – čak 57.418 manje nego 2002. godine. Najveći broj Jugoslovena evidentiran je prilikom popisa stanovništva 1981. godine, a na pretposlednjem popisu stanovništva 2002. godine „jugovići” su bili četvrta po brojnosti nacionalna manjina u Srbiji. Međutim, Jugosloveni nisu jedina nacionalna manjina koja nestaje...\n22.05.2018 u 22:00\nU aprilu 2019. probni popis stanovništva\nZa tačno tri godine, od 1. do 30. aprila 2021, u Srbiji će biti sproveden novi popis stanovništva, plan je Republičkog zavoda za statistiku. Nekoliko meseci kasnije, u jesen iste godine, počinje popis poljoprivrede. Probni popis stanovništva najavljen je za april sledeće godine, a tom prilikom biće angažovano 85 popisivača koji će obići 20.000 domaćinstava i popisati 50.000 stanovnika, najavljeno je juče na međunarodnoj konferenciji održanoj u Beogradu pod nazivom „U susret popisu 2021”. Na osnovu dobijenih rezultata i iskustva popisivača RZS će izabrati metodologiju rada i imaće dovoljno vremena da unapredi sistem. Izvesno je da na sledećem popisu\n15.10.2016 u 10:01\nCvijanović: Popis stanovništa u BiH – falsifikat\nBANjA LUKA – Predsednica Vlade Republike Srpske Željka Cvijanović izjavila je da je BiH, hteli to neki priznati ili ne, prepuna falsifikata, a da je jedan od njih i popis stanovništva, poreneli su danas banjalučki mediji. „Kad-tad moraćemo da se suočimo sa tim. Tužno je i da taj popis opet nekome koristi u političke svrhe da bi pokazao da je nadmoćniji, višebrojniji, da ga se više treba pitati. Sigurna sam da je sa tom namerom upravo napravljena jedna fabrikacija brojeva, kao što se to desilo”, istakla je Cvijanovićeva. Ona je dodala da joj je žao zbog toga, jer se na ovaj popis dugo čekalo, a kada je došlo vreme i uspelo da se uđe u njegovu organizaciju bio je prepun manjkavosti, od činjenice da se 30 ljudi prijavljivalo na jednu adresu, pa do toga da se u rezidente veštački ugradi\n02.07.2016 u 22:00\nOd popisa do islamske države u BiH\nGledano sa stanovišta uređenja Bosne i Hercegovine, objavljeni rezultati popisa stanovništva na nivou BiH nemaju nekog značaja. Ti podaci imaju vrednost samo za lokalne zajednice ili entitete, tu je stvarni život. Mi, u RS ćemo objaviti naše podatke o popisu, kaže predsednik Republike Srpske Milorad Dodik, koji u razgovoru za „Politiku” objašnjava zašto Banjaluka ne priznaje rezultate popisa. On iznosi ocenu da je Bošnjacima stalo da prikažu da ih je više od 50 odsto u BiH kako bi napravili islamsku državu, saopštava da niko od zvaničnika iz RS ove godine neće prisustvovati godišnjoj komemoraciji u Potočarima, te da je Angela Merkel u zabludi kada misli da stvari u BiH idu u dobrom pravcu\n07.12.2021 u 09:44\nAko ne jedete bananu svaki dan, ovo bi moglo da vas ubedite da počnete\n07.12.2021 u 09:23\nSZO protiv upotrebe krvne plazme u lečenju obolelih od koronavirusa\n07.12.2021 u 08:45\n07.12.2021 u 08:28\nBez američkih zvaničnika na Zimskim olimpijskim igrama u Pekingu


Nikolas Abot i Dalibor Jevtić (Foto Fjesbuk Dalibor Jevtić)\nMinistar Jevtić i ambasador Abot su tokom današnjeg sastanka istakli da "intenzivno treba raditi na tome da opšta politička situacija na Кosovu, nakon održanih parlamentarnih izbora krene u pozitivnijem smeru jer je slaba ekonomska situacija jedan od osnovnih problema danas", navodi se u objavi Jevtića na Fejsbuku.\nMinistar Jevtić istakao je tokom razgovara kao najozbiljniji problem nedostatak iskrene podrške kosovskih institucija kako bi povratnika na Кosovu bilo što više.\nJevtić je napomenuo da je mesto Mušutište u Suvoj Reci, u kome se namera ljudi da se vrate opstruiše već duže vreme.\nJevtić je informisao ambasadora Abota o nedavnim nemilim događajima kada je reč o nasilju, pri čemu je konstatovano "da je svaki vid nasilja za osudu".\n01.12.2021 Od 3. januara na Kosovo samo uz dokaz o potpunoj vakcinaciji (656)


– Grad Beograd se bori za što veći broj elektrobusa, kojih trenutno ima pet, ali će ih do kraja godine biti još 80 – poručio je Mali.\nPrema njegovim rečima, Beograd je prvi grad u Evropi koji je imao jednu liniju javnog prevoza u potpunosti pokrivenu elektrobusima. Kada nabavimo još 80 vozila, naveo je gradonačelnik, bićemo evropski rekorderi po tom pitanju.\n– Ti autobusi ne ispuštaju izduvne gasove i veći argument za njihovu nabavku od toga nije potreban – zaključio je Mali.\nPodsetimo, elekrobusi saobraćaju na liniji javnog gradskog prevoza E1 od 2016. godine, uposleno je pet vozila, a polasci su na svakih 12-13 minuta.\nLinija je duga oko 7,9 kilometara i počinje od Vukovog spomenika, zatim Bulevarom kralja Aleksandra sve do Narodne skupštine, kroz Terazijski tunel, preko Brankove ulice i Brankovog mosta do "Ušća", a krajnja stanica je naselje Belvil.


Temišvar: vreme u Temišvaru, klima u Temišvaru, vremenska prognoza Temišvar, temperatura Temišvar\nVreme i klima u Temišvaru\nTemišvar karakteriše umereno kontinentalna klima, sa umereno toplim letima i umereno hladnim zimama.\nOva klima podrazumeva različite i nepravilni vremenski uslovi. Najveći uticaj tokom proleća i leta imaju vazdušne mase okeanskog porekla, koje donose velike padavine. Čak i tokom zime, okeanske vazdušne mase donose kišu i sneg, ali retko i izuzetno hladno vreme. U periodu od septembra do februara, kontinentalne, hladne vazdušne mase dolaze sa istoka. Međutim, u isto vreme, Temišvar i oblast Banata su i pod uticajem toplih vazdušnih masa sa Jadranskog mora i Mediterana, što uslovljava brzo topljenje snega zimi i visoke temperature tokom leta.\nNajtopliji mesec u Temišvaru je jul, a najhladniji januar. Najviše kiše u Temišvaru pada u drugoj polovini Novembra. Prosečan broj dana pod snežnim pokrivačem u Temišvaru je 30.\nKao što je već pomenuto, ekstremnih temperatura u Temišvaru nema. Najviša ikada zabeležena temperatura je bila 41 stepen Celzijusa (u 2007. godini), a najniža ikada zabeležena minus 35 stepeni Celzijusa (1963. godine).\nOvakva klima Temišvara je i jedan od razloga zbog kojih je vreme najveće posete turista proleće i delimično jesen.\nObzirom da je uobičajeno vreme provedeno u Temišvaru od strane turista jedan ili par dana, najvažnije je imati podatke o prognozi vremena u narednih nekoliko dana. Pogledajte vremensku prognozu za Temišvar u narednih pet dana:\nBogata istorija grada Temišvara\nTemisvar.com > Informacije za turiste > Vreme i klima u Temišvaru\nCopyright © Temisvar.com Sva prava zadržana.Privacy policies


FOTO / Trojke Vukšić proslavile drugi rođendan - Klix.ba\n/Trojke Vukšić proslavile drugi rođendan\n8.1.2013. u 08:32\nTrojke Vukšić proslavile drugi rođendan\nNejra, Sara i Faris Vukšić s roditeljima\nNejra, Sara i Faris Vukšić iz Sarajeva proslavili su u ponedjeljak svoj drugi rođendan.\nTrojke Belme i Krešimira Vukšića od predstavnika NVO Svjetlo, čiji je Krešimir član, uz čestitku su dobili i poklone u novcu i paketićima. Donacija je obezbjeđena zahvaljujući uposlenicima međunarodne organizacije IFC i kompanije Dolche d.o.o.\n"Nejra, Sara i Faris su djeca rođena iz ljubavi i zahvaljujući dobrim ljudima imaju svoju nafaku. U našoj porodici niko ne radi, već smo do sada potrošili šest metara drva i pored potrebe za pelenama i dječijom obućom nama je sada najpotrebnije obezbjediti drva kako bi se djeca ne bi smrzavala i bila zdrava", kazao je otac Krešimir.\n"Za Nejru, Saru i Farisa, kao i za ostalih 19 djece koja su evidentirana u našoj organizaciji, a roditelji su im osobe s lakom mentalnom retardacijom, potrebno je obezbjediti sistemsku podršku i oni ne smiju zavisiti od dobre volje ljudi, već treba spriječiti da ne postanu socijalni slučajevi. Naš prijedlog je osnivanje Fonda za podršku djeci osjetljivih kategorija društva", izjavio je Haris Čaušević, izvršni direktor NVO altruista Svjetlo.